ai4bharat/Pralekha huggingface dataset:
ਟੈਕਸਟਾਈਲ ਮੰਤਰਾਲਾ
ਟੈਕਸਟਾਈਲ ਮੰਤਰਾਲੇ ਨੇ ਸੰਵਿਧਾਨ ਦਿਵਸ ਮਨਾਇਆ
ਸੰਵਿਧਾਨ ਦਿਵਸ ਮੌਕੇ ਟੈਕਸਟਾਈਲ ਮੰਤਰਾਲੇ ਦੇ ਸਕੱਤਰ, ਸ਼੍ਰੀ ਰਵੀ ਕਪੂਰ ਨੇ ਅੱਜ ਇੱਥੇ ਭਾਰਤ ਦੇ ਮਾਣਯੋਗ ਰਾਸ਼ਟਰਪਤੀ ਨਾਲ ਸੰਵਿਧਾਨ ਦੀ ਪ੍ਰਸਤਾਵਨਾ ਪੜ੍ਹਦੇ ਸਮੇਂ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਦੀ ਅਗਵਾਈ ਕੀਤੀ। ਡੀਸੀ  ਅਤੇ ਸਕੱਤਰ  ਨੇ ਮੰਤਰਾਲੇ ਦੇ ਅਧਿਕਾਰੀਆਂ ਨੂੰ ਸਾਡੀਆਂ ਜਮਹੂਰੀ ਕਦਰਾਂ–ਕੀਮਤਾਂ ਨੂੰ ਕਾਇਮ ਰੱਖਣ ਲਈ ਸਾਡੇ ਸੰਵਿਧਾਨ ਦੇ ਸਿਧਾਂਤਾਂ – ਨਿਆਂ, ਆਜ਼ਾਦੀ, ਸਮਾਨਤਾ, ਭਾਈਚਾਰੇ ਦੀ ਪਾਲਣਾ ਕਰਨ ਦਾ ਸੰਕਲਪ ਦਿਵਾਇਆ। ਮੰਤਰਾਲੇ ਇੱਕ ਪ੍ਰਮੁੱਖ ਸਥਾਨ ਉੱਤੇ ਇੱਕ ‘ਪ੍ਰਸਤਾਵਨਾ ਸਿਗਨੇਚਰ ਬੋਰਡ’ ਸਥਾਪਿਤ ਕੀਤਾ ਗਿਆ ਸੀ।
ਅਧਿਕਾਰੀਆਂ ਨੇ ‘ਸੰਵਿਧਾਨਕ ਕਦਰਾਂ–ਕੀਮਤਾਂ ਤੇ ਬੁਨਿਆਦੀ ਸਿਧਾਂਤ’ ਵਿਸ਼ੇ ਉੱਤੇ ਇੱਕ ਵੈੱਬੀਨਾਰ ’ਚ ਵੀ ਹਿੱਸਾ ਲਿਆ। ਇਸ ਮੌਕੇ ‘ਭਾਰਤ ਦਾ ਸੰਵਿਧਾਨ’ ਵਿਸ਼ੇ ਉੱਤੇ ਇੱਕ ਲੇਖ ਮੁਕਾਬਲਾ ਵੀ ਕਰਵਾਇਆ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਕਿਸਾਨ ਸਮ੍ਰਿੱਧੀ ਕੇਂਦਰ, ਅਰਥਵਿਵਸਥਾ ਅਤੇ ਕਿਸਾਨ ਭਲਾਈ ਦੇ ਲਈ ਗੇਮ-ਚੇਂਜਰ ਹਨ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰਧਾਨ ਮੰਤਰੀ ਕਿਸਾਨ ਸਮ੍ਰਿੱਧੀ ਕੇਂਦਰ  ਦੇ ਮਹੱਤਵ ਬਾਰੇ ਕੇਂਦਰੀ ਮੰਤਰੀ, ਡਾ. ਮਨਸੁਖ ਮਾਂਡਵੀਯਾ ਦਾ ਇੱਕ ਲੇਖ ਸਾਂਝਾ ਕੀਤਾ ਹੈ।
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ, ਡਾ. ਮਨਸੁਖ ਮਾਂਡਵੀਯਾ ਦੇ ਇੱਕ ਟਵੀਟ ਨੂੰ ਰੀਟਵੀਟ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
“ਕੇਂਦਰੀ ਮੰਤਰੀ ਸ਼੍ਰੀ ਮਨਸੁਖ ਮਾਂਡਵੀਯਾ  ਲਿਖਦੇ ਹਨ ਕਿ ਪੀਐੱਮ-ਕਿਸਾਨ ਸਮ੍ਰਿੱਧੀ ਕੇਂਦਰ, ਕਿਸਾਨਾਂ ਨੂੰ ਸਸ਼ਕਤ ਬਣਾਉਣ ਅਤੇ ਦੇਸ਼ ਦੀ ਅਰਥਵਿਵਸਥਾ ਦੀ ਰੀੜ੍ਹ ਨੂੰ ਮਜ਼ਬੂਤ ਕਰਨ ਵਿੱਚ ਗੇਂਮ ਚੇਂਜਰ ਸਾਬਤ ਹੋ ਰਹੇ ਹਨ।”
ਵਿੱਤ ਮੰਤਰਾਲਾ
ਸੋਵਰੇਨ ਗੋਲਡ ਬਾਂਡ ਸਕੀਮ 2021—22  ਦਾ ਮੁੱਲ ਜਾਰੀ
ਭਾਰਤ ਸਰਕਾਰ ਦੇ ਨੋਟੀਫਿਕੇਸ਼ਨ ਨੰਬਰ 4—ਬੀ /2021 ਮਿਤੀ 12 ਮਈ 2021 ਦੇ ਅਨੁਸਾਰ ਸੋਵਰੇਨ ਗੋਲਡ ਬਾਂਡ 2021—22  24 ਤੋਂ 28 ਮਈ 2021 ਅਰਸੇ ਲਈ ਖੁੱਲਣਗੇ । ਇਸ ਲੜੀ ਦੀ ਸੈਟਲਮੈਂਟ ਮਿਤੀ 01 ਜੂਨ 2021 ਹੋਵੇਗੀ । ਬਾਂਡ ਦਾ ਸਬਸਕ੍ਰਿਪਸ਼ਨ ਸਮੇਂ ਦੌਰਾਨ ਜਾਰੀ ਮੁੱਲ 4,842  ਪ੍ਰਤੀ ਗ੍ਰਾਮ ਹੋਵੇਗਾ । ਜਿਵੇਂ ਕਿ ਆਰ ਬੀ ਆਈ ਨੇ ਆਪਣੇ ਮਿਤੀ 21 ਮਈ 2021 ਦੇ ਪ੍ਰੈਸ ਬਿਆਨ ਵਿੱਚ ਪ੍ਰਕਾਸਿ਼ਤ ਕੀਤਾ ਹੈ ।
ਭਾਰਤ ਸਰਕਾਰ ਨੇ ਭਾਰਤੀ ਰਿਜ਼ਰਵ ਬੈਂਕ ਦੀ ਸਲਾਹ ਨਾਲ ਜਾਰੀ ਮੁੱਲ ਤੇ ਪ੍ਰਤੀ ਗ੍ਰਾਮ 50  ਛੋਟ ਦੇਣ ਦਾ ਫੈਸਲਾ ਕੀਤਾ ਹੈ । ਇਹ ਛੋਟ ਉਹਨਾਂ ਨਿਵੇਸ਼ਕਾਂ ਨੂੰ ਦਿੱਤੀ ਜਾਵੇਗੀ ਜੋ ਆਨਲਾਈਨ ਬਾਂਡ ਖਰੀਦਣ ਲਈ ਅਰਜ਼ੀ ਦੇਣਗੇ ਅਤੇ ਅਦਾਇਗੀ ਵੀ ਡਿਜੀਟਲ ਮੋਡ ਰਾਹੀਂ ਕਰਨਗੇ । ਅਜਿਹੇ ਨਿਵੇਸ਼ਕਾਂ ਲਈ ਗੋਲਡ ਬਾਂਡ ਦਾ ਜਾਰੀ ਮੁੱਲ 4,792 ਰੁਪਏ  ਪ੍ਰਤੀ ਗ੍ਰਾਮ ਸੋਨਾ ਹੋਵੇਗਾ ।
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਰੇਲ ਕੌਸ਼ਲ ਵਿਕਾਸ ਯੋਜਨਾ ਦੇ ਤਹਿਤ 15000 ਤੋਂ ਅਧਿਕ ਉਮੀਦਵਾਰਾਂ ਨੂੰ ਟ੍ਰੇਨਿੰਗ ਦਿੰਦੇ ਹਨ
ਨੌਜਵਾਨਾਂ ਦੇ ਲਈ ਕੌਸ਼ਲ ਵਿਕਾਸ ਪ੍ਰੋਗਰਾਮ ਰੇਲ ਕੌਸ਼ਲ ਵਿਕਾਸ ਯੋਜਨਾ ਦੇ ਤਹਿਤ ਨੌਜਵਾਨਾਂ ਦੀ ਰੋਜ਼ਗਾਰ ਸਮਰੱਥਾ ਅਤੇ ਉੱਦਮਸ਼ੀਲਤਾ ਵਧਾਉਣ ਲਈ ਵੱਖ-ਵੱਕ ਟ੍ਰੇਡਾਂ ਵਿੱਚ ਤਕਨੀਕੀ ਟ੍ਰੇਨਿੰਗ ਦਿੰਦੇ ਹਨ
ਰੇਲਵੇ ਟ੍ਰੇਨਿੰਗ ਸੰਸਥਾਨਾਂ ਵਿੱਚ ਨੌਜਵਾਨਾਂ ਨੂੰ ਪ੍ਰਵੇਸ਼ ਪੱਧਰ ਦਾ ਕੌਸ਼ਲ਼ ਟ੍ਰੇਨਿੰਗ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਸਸ਼ਕਤ ਬਣਾਉਣ ਦੇ ਲਈ ਭਾਰਤੀ ਰੇਲਵੇ ਵਿੱਚ “ਰੇਲ ਕੌਸ਼ਲ ਵਿਕਾਸ ਯੋਜਨਾ”  ਅਧਿਸੂਚਿਤ ਕੀਤੀ ਗਈ ਹੈ। ਆਰਕੇਵੀਵਾਈ ਦੇ ਤਹਿਤ ਕੌਸ਼ਲ ਵਿਕਾਸ ਪ੍ਰੋਗਰਾਮ ਦੇ ਆਮ/ਆਯੋਜਨ ਦੇ ਲਈ ਬਨਾਰਸ ਲੋਕੋ ਵਰਕਸ, ਵਾਰਾਣਸੀ ਨੂੰ ਨੌਡਲ ਪੀਯੂ ਬਣਾਇਆ ਗਿਆ ਹੈ। ਟ੍ਰੇਨਿੰਗ ਸਤੰਬਰ, 2021 ਵਿੱਚ ਅਖਿਲ ਭਾਰਤੀ ਪੱਧਰ ‘ਤੇ ਸ਼ੁਰੂ ਹੋਇਆ ਹੈ। ਆਰੇਕਵੀਵਾਈ ਦੇ ਤਹਿਤ ਹੁਣ ਤੱਕ, 23,181 ਉਮੀਦਵਾਰਾਂ ਨੂੰ ਨਾਮਾਂਕਿਤ ਕੀਤਾ ਗਿਆ ਹੈ ਅਤੇ 15,665 ਉਮੀਦਵਾਰਾਂ ਨੇ ਸਫਲਤਾਪੂਰਵਕ ਆਪਣੀ ਟ੍ਰੇਨਿੰਗ ਪੂਰੀ ਕਰ ਲਈ ਹੈ।
ਅਸੀਂ ਯੋਜਨਾ ਦੇ ਤਹਿਤ 94 ਟ੍ਰੇਨਿੰਗ ਸਥਾਨਾਂ ‘ਤੇ 14 ਉਦਯੋਗ ਨਾਲ ਸੰਬੰਧਿਤ ਤਕਨੀਕੀ ਟ੍ਰੇਡਾਂ ਜਿਹੇ ਇਲੈਕਟ੍ਰੀਸ਼ੀਅਨ, ਵੇਲਡਰ, ਮਸ਼ੀਨਿਸਟ, ਫਿਟਰ ਆਦਿ ਵਿੱਚ ਟ੍ਰੇਨਿੰਗ ਦਿੱਤੀ ਜਾਂਦੀ ਹੈ ਜੋ ਆਮ ਤੌਰ ‘ਤੇ ਇੱਕ ਤੋਂ ਅਧਿਕ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਫੈਲੇ ਹੋਏ ਹਨ। ਇਨ੍ਹਾਂ ਵਿੱਚ ਭਾਰਤੀ ਰੇਲਵੇ ਵਿੱਚ ਫੈਲੇ ਦੂਰ-ਦਰਾਡੇ ਦੇ ਸਥਾਨ ਵੀ ਸ਼ਾਮਲ ਹਨ। ਦੇਸ਼ ਦੇ ਕਿਸੇ ਵੀ ਹਿੱਸਾ ਵਿੱਚ ਉਮੀਦਵਾਰ ਇਸ ਟ੍ਰੇਨਿੰਗ ਵਿੱਚ ਸ਼ਾਮਲ ਹੋ ਸਕਦੇ ਹਨ।
ਉਮੀਦਵਾਰਾਂ ਨੂੰ ਟ੍ਰੇਨਿੰਗ ਮੁਫਤ ਦਿੱਤੀ ਜਾਂਦੀ ਹੈ। ਆਰਕੇਵੀਵਾਈ ਦੀ ਨਿਗਰਾਨੀ ਦੇ ਲਈ ਇੱਕ ਸਮਰਪਿਤ ਵੈਬਸਾਈਟ ਵਿਕਸਿਤ ਕੀਤੀ ਗਈ ਹੈ। ਇਸ ਯੋਜਨਾ ਦੇ ਤਹਿਤ ਰੋਜ਼ਗਾਰ ਦੇਣ ਦੇ ਕੋਈ ਪ੍ਰਵਾਧਾਨ ਨਹੀਂ ਹੈ ਲੇਕਿਨ ਇਹ ਯੋਜਨਾ ਭਾਰਤ ਦੇ ਬੇਰੋਜ਼ਗਾਰ ਨੌਜਵਾਨਾਂ ਦੇ ਲਈ ਇੱਕ ਕੌਸ਼ਲ ਵਿਕਾਸ ਪ੍ਰੋਗਰਾਮ ਹੈ ਤਾਕਿ ਉਹ ਆਪਣੀ ਰੋਜ਼ਗਾਰ ਸਮਰੱਥਾ ਅਤੇ ਉੱਦਮਤਾ ਨੂੰ ਵਧਾਉਣ ਲਈ ਵੱਖ-ਵੱਖ ਕਾਰੋਬਾਰਾਂ ਵਿੱਚ ਤਕਨੀਕੀ ਟ੍ਰੇਨਿੰਗ ਪ੍ਰਦਾਨ ਕਰ ਸਕੇ।
ਗ੍ਰਹਿ ਮੰਤਰਾਲਾ
ਕੈਬਨਿਟ ਨੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਦਾਦਰਾ ਅਤੇ ਨਗਰ ਹਵੇਲੀ ਅਤੇ ਦਮਨ ਅਤੇ ਦੀਊ ਵਿੱਚ ਬਿਜਲੀ ਵੰਡ ਅਤੇ ਖੁਦਰਾ ਸਪਲਾਈ ਕਾਰੋਬਾਰ ਦੇ ਨਿਜੀਕਰਣ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ‘ਚ ਕੇਂਦਰੀ ਕੈਬਨਿਟ ਨੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਦਾਦਰਾ ਅਤੇ ਨਗਰ ਹਵੇਲੀ ਅਤੇ ਦਮਨ ਅਤੇ ਦੀਊ  ਵਿੱਚ ਬਿਜਲੀ ਵੰਡ ਕਾਰੋਬਾਰ ਦੇ ਨਿਜੀਕਰਣ ਲਈ ਕੰਪਨੀ  ਦੇ ਗਠਨ, ਉੱਚਤਮ ਬੋਲੀ ਲਗਾਉਣ ਵਾਲੇ ਨੂੰ ਨਵਗਠਿਤ ਕੰਪਨੀ ਦੇ ਇਕੁਇਟੀ ਸ਼ੇਅਰ ਦੀ ਵਿਕਰੀ ਅਤੇ ਕਰਮਚਾਰੀਆਂ ਦੀਆਂ ਦੇਣਦਾਰੀਆਂ ਨੂੰ ਪੂਰਾ ਕਰਨ ਲਈ ਟ੍ਰੱਸਟ ਦੇ ਗਠਨ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਉਕਤ ਨਿਜੀਕਰਣ ਪ੍ਰਕਿਰਿਆ, ਡੀਐੱਨਐੱਚ ਐਂਡ ਡੀਡੀ ਦੇ 1.45 ਲੱਖ ਤੋਂ ਅਧਿਕ ਉਪਭੋਗਤਾਵਾਂ ਨੂੰ ਬਿਹਤਰ ਸੇਵਾਵਾਂ ਅਤੇ ਵੰਡ ਵਿੱਚ ਪਰਿਚਾਲਨ ਸੁਧਾਰ ਅਤੇ ਕਾਰਜ - ਕੁਸ਼ਲਤਾ ਨਾਲ ਸੰਬਧਿਤ ਇੱਛਤ ਪਰਿਣਾਮਾਂ ਨੂੰ ਪੂਰਾ ਕਰੇਗੀ ਅਤੇ ਦੇਸ਼ ਭਰ ਵਿੱਚ ਹੋਰ ਸੇਵਾ ਪ੍ਰਦਾਤਾ ਕੰਪਨੀਆਂ ਦੇ ਅਨੁਕਰਣ ਦੇ ਲਈ ਇੱਕ ਮੌਡਲ ਪ੍ਰਦਾਨ ਕਰੇਗੀ। ਇਸ ਨਾਲ ਮੁਕਾਬਾਲੇਬਾਜ਼ੀ ਵਿੱਚ ਹੋਰ ਵਾਧਾ ਹੋਵੇਗਾ, ਬਿਜਲੀ ਉਦਯੋਗ ਨੂੰ ਮਜ਼ਬੂਤੀ ਮਿਲੇਗੀ ਅਤੇ ਬਕਾਇਆ ਰਕਮ ਦੀ ਵਸੂਲੀ ਵਿੱਚ ਵੀ ਮਦਦ ਮਿਲੇਗੀ।
ਮਈ 2020 ਵਿੱਚ, ਭਾਰਤ ਸਰਕਾਰ ਨੇ ਸੰਰਚਨਾਤਮਕ ਸੁਧਾਰਾਂ ਦੇ ਜ਼ਰੀਏ ਰਾਹੀਂ ਭਾਰਤ ਨੂੰ ਆਤਮਨਿਰਭਰ ਬਣਾਉਣ ਲਈ ‘ਆਤਮਨਿਰਭਰ ਭਾਰਤ ਅਭਿਯਾਨ’ ਦਾ ਐਲਾਨ ਕੀਤਾ ਸੀ। ਸੁਧਾਰ ਦੇ ਪ੍ਰਮੁੱਖ ਉਪਾਵਾਂ ਵਿੱਚ ਇੱਕ ਸੀ- ਬਿਜਲੀ ਵੰਡ ਸੇਵਾ ਪ੍ਰਦਾਤਾ ਕੰਪਨੀਆਂ ਦੇ ਨਿਜੀਕਰਣ ਦੇ ਜ਼ਰੀਏ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿੱਚ ਬਿਜਲੀ ਵੰਡ ਅਤੇ ਖੁਦਰਾ ਸਪਲਾਈ ਵਿੱਚ ਸੁਧਾਰ ਕਰਨਾ, ਤਾਕਿ ਬਿਜਲੀ ਵੰਡ ਵਿੱਚ ਨਿਜੀ ਖੇਤਰ ਦੀ ਦਕਸ਼ਤਾ ਦਾ ਲਾਭ ਉਠਾਇਆ ਜਾ ਸਕੇ।
ਇੱਕ ਸਿੰਗਲ ਡਿਸਟ੍ਰੀਬਿਊਸ਼ਨ ਕੰਪਨੀ ਯਾਨੀ ਡੀਐੱਨਐੱਚ-ਡੀਡੀ ਪਾਵਰ ਡਿਸਟ੍ਰੀਬਿਊਸ਼ਨ ਕਾਰਪੋਰੇਸ਼ਨ ਲਿਮਿਟਿਡ ਨੂੰ ਪੂਰਨ ਮਲਕੀਅਤ ਵਾਲੀ ਸਰਕਾਰੀ ਕੰਪਨੀ ਦੇ ਰੂਪ ਵਿੱਚ ਨਿਗਮਿਤ ਕੀਤਾ ਜਾਵੇਗਾ ਅਤੇ ਨਵਗਠਿਤ ਕੰਪਨੀ ਵਿੱਚ ਟ੍ਰਾਂਸਫਰ ਕਰਮੀਆਂ ਦੇ ਸੇਵਾ-ਲਾਭਾਂ ਦੇ ਪ੍ਰਬੰਧਨ ਲਈ ਟ੍ਰੱਸਟ  ਦਾ ਗਠਨ ਕੀਤਾ ਜਾਵੇਗਾ। ਦਾਦਰਾ ਅਤੇ ਨਗਰ ਹਵੇਲੀ ਅਤੇ ਦਮਨ ਅਤੇ ਦੀਊ ਬਿਜਲੀ  ਟ੍ਰਾਂਸਫਰ ਸਕੀਮ, 2020 ਦੇ ਅਨੁਸਾਰ ਨਵਗਠਿਤ ਕੰਪਨੀ ਵਿੱਚ ਅਸਾਸਿਆਂ, ਦੇਣਦਾਰੀਆਂ, ਪਰਸੋਨਲ ਆਦਿ ਦੀ ਟ੍ਰਾਂਸਫਰ ਕੀਤੀ ਜਾਵੇਗੀ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਮੋਟੇ ਅਨਾਜ ਦੀ ਖੇਤੀ ਅਤੇ ਵੰਡ ਨੂੰ ਉਤਸ਼ਾਹਤ ਕਰਨ ਲਈ ਨਿਯਮਾਂ ਨੂੰ ਸੋਧਣ ਦਾ ਸਮਾਂ ਹੈ: ਸ਼੍ਰੀ ਪੀਯੂਸ਼ ਗੋਇਲ
ਦਰਮਿਆਨੇ ਕਿਸਾਨਾਂ ਦੀ ਸਹਾਇਤਾ ਲਈ, ਮੋਟੇ ਅਨਾਜ ਦੀ ਖੇਤੀ ਅਤੇ ਖਰੀਦ ਵਧਾਉਣ ਦੀ ਲੋੜ ਹੈ: ਸ਼੍ਰੀ ਗੋਇਲ
ਮੱਕੀ, ਜਵਾਰ, ਬਾਜਰਾ ਆਦਿ ਸਿਹਤ ਲਈ ਹੀ ਨਹੀਂ ਬਲਕਿ ਖੇਤੀਬਾੜੀ ਆਰਥਿਕਤਾ ਲਈ ਵੀ ਵਧੀਆ ਹਨ
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ, ਰੇਲਵੇ ਅਤੇ ਵਣਜ ਅਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਦੇਸ਼ ਵਿੱਚ ਮੋਟੇ ਅਨਾਜ ਦੀ ਖਰੀਦ, ਵੰਡ ਅਤੇ ਨਿਪਟਾਰੇ ਲਈ ਨੀਤੀਗਤ ਫ੍ਰੇਮਵਰਕ ਦਾ ਜਾਇਜ਼ਾ ਲਿਆ
ਕੇਂਦਰੀ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ, ਰੇਲਵੇ ਅਤੇ ਵਣਜ ਅਤੇ ਉਦਯੋਗ ਮੰਤਰੀ ਸ੍ਰੀ ਪੀਯੂਸ਼ ਗੋਇਲ ਨੇ ਖਰੀਦ, ਵੰਡ ਅਤੇ ਨਿਪਟਾਰੇ ਦੇ ਨੀਤੀਗਤ ਕਾਰਜਾਂ ਦੀ ਸਮੀਖਿਆ ਕਰਦਿਆਂ ਕਿਹਾ, “ਭਾਰਤ ਵਿੱਚ ਮੋਟੇ ਅਨਾਜ ਦੀ ਵੰਡ ਨੂੰ ਉਤਸ਼ਾਹਤ ਕਰਨ ਲਈ ਨਿਯਮਾਂ ਵਿਚ ਸੋਧ ਕਰਨ ਦਾ ਸਮਾਂ ਆ ਗਿਆ ਹੈ।"
ਉਨ੍ਹਾਂ ਕਿਹਾ ਕਿ ਯੋਜਨਾਬੱਧ ਢੰਗ ਨਾਲ ਮੋਟੇ ਅਨਾਜ ਦੀ ਖੇਤੀ ਅਤੇ ਖਰੀਦ ਨੂੰ ਵਧਾਉਣ ਦੀ ਲੋੜ ਹੈ।
ਬੈਠਕ ਵਿੱਚ ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਅਤੇ ਖੇਤੀਬਾੜੀ ਮੰਤਰਾਲੇ ਅਧੀਨ ਆਉਂਦੇ ਕਈ ਵਿਭਾਗਾਂ ਦੇ ਸੀਨੀਅਰ ਅਧਿਕਾਰੀ ਸ਼ਾਮਲ ਹੋਏ। ਮੱਕਾ, ਜਵਾਰ, ਬਾਜਰਾ, ਰਾਗੀ ਆਦਿ ਸਿਹਤ ਲਈ ਹੀ ਨਹੀਂ ਬਲਕਿ ਖੇਤੀਬਾੜੀ ਆਰਥਿਕਤਾ ਲਈ ਵੀ ਵਧੀਆ ਹੋਣ ਦਾ ਜ਼ਿਕਰ ਕੀਤਾ ਗਿਆ।
ਹਾਲ ਹੀ ਵਿੱਚ, ਪ੍ਰਧਾਨ ਮੰਤਰੀ ਨੇ ਦੇਸ਼ ਵਿੱਚ ਅਨਾਜ ਨੂੰ ਉਤਸ਼ਾਹਤ ਕਰਨ ਦੀ ਜ਼ਰੂਰਤ ਦਾ ਐਲਾਨ ਕੀਤਾ ਸੀ। ਸੰਯੁਕਤ ਰਾਸ਼ਟਰ ਮਹਾਸਭਾ ਨੇ ਵੀ ਸਾਲ 2023 ਨੂੰ “ਅੰਤਰਰਾਸ਼ਟਰੀ ਅਨਾਜ ਵ੍ਹਰੇ” ਵਜੋਂ ਐਲਾਨਿਆ ਹੈ। ਇਸ ਸੋਧ ਦੇ ਮੱਦੇਨਜ਼ਰ ਮੋਟੇ ਅਨਾਜ ਦੀ ਖਰੀਦ, ਵੰਡ ਅਤੇ ਨਿਪਟਾਰੇ ਲਈ ਨੀਤੀਗਤ ਦਿਸ਼ਾ-ਨਿਰਦੇਸ਼ਾਂ ਦੀ ਲੋੜ ਸੀ।
ਮੰਤਰੀ ਨੇ ਕਿਹਾ ਕਿ ਨਿਯਮਾਂ ਵਿੱਚ ਸੋਧ ਕਰਨ ਨਾਲ ਮੋਟੇ ਅਨਾਜ ਦੀ ਖਰੀਦ ਨੂੰ ਉਤਸ਼ਾਹ ਮਿਲੇਗਾ। ਪੌਸ਼ਟਿਕ ਖਾਣੇ ਵਾਲੇ ਮੋਟੇ ਅਨਾਜ ਦਾ ਉਤਪਾਦਨ ਖੇਤੀਬਾੜੀ ਦੇ ਸਥਾਈ ਵਿਕਾਸ ਅਤੇ ਫਸਲਾਂ ਦੇ ਵਿਭਿੰਨਤਾ ਦੇ ਨਤੀਜੇ ਵਜੋਂ ਹੈ, ਉਨ੍ਹਾਂ ਦੀ ਖਰੀਦ ਨੂੰ ਉਤਸ਼ਾਹਤ ਕਰਨ ਦੀ ਜ਼ਰੂਰਤ ਹੈ। ਖਰੀਦਣ ਦੀ ਆਗਿਆ ਸਿਰਫ ਉਦੋਂ ਦਿੱਤੀ ਜਾਏਗੀ ਜਦੋਂ ਸੰਭਵ ਰੀਸਾਈਕਲਿੰਗ ਤੋਂ ਬਚਣ ਲਈ ਪਿਛਲੇ ਸਟਾਕਾਂ ਦਾ ਨਿਪਟਾਰਾ ਕਰ ਦਿੱਤਾ ਗਿਆ ਸੀ। ਖਪਤ ਰਾਜ ਦੀ ਜ਼ਰੂਰਤ ਅਨੁਸਾਰ ਅੰਤਰ-ਰਾਜੀ ਆਵਾਜਾਈ ਹੋਣੀ ਚਾਹੀਦੀ ਹੈ।
ਇਹ ਅਨਾਜ ਦਰਮਿਆਨੇ ਅਤੇ ਗ਼ੈਰ-ਸਿੰਚਾਈ ਵਾਲੀਆਂ ਜ਼ਮੀਨਾਂ 'ਤੇ ਉਗਾਏ ਜਾਂਦੇ ਹਨ ਅਤੇ ਇਨ੍ਹਾਂ ਦੀ ਖਰੀਦ ਕਿਸਾਨਾਂ ਦੀ ਆਮਦਨੀ ਦੁੱਗਣੀ ਕਰਨ ਵਿੱਚ ਸਹਾਇਤਾ ਕਰੇਗੀ। ਮੋਟੇ ਅਨਾਜ ਵਧੇਰੇ ਪੌਸ਼ਟਿਕ ਹਨ ਅਤੇ ਇਸ ਲਈ ਭਾਰਤ ਕੁਪੋਸ਼ਣ ਵਿਰੁੱਧ ਲੜਨ ਵਿੱਚ ਸਹਾਇਤਾ ਮਿਲੇਗੀ, ਇਹ ਵਧੇਰੇ ਵਾਤਾਵਰਣ ਅਨੁਕੂਲ ਹਨ ਅਤੇ ਇਸ ਲਈ ਟਿਕਾਊ ਖੇਤੀਬਾੜੀ ਨੂੰ ਉਤਸ਼ਾਹਤ ਕਰਨ ਅਤੇ ਵਾਤਾਵਰਣ ਦੀ ਸੰਭਾਲ ਵਿਚ ਮਦਦ ਮਿਲੇਗੀ, ਸਥਾਨਕ ਖਰੀਦ ਅਤੇ ਸਥਾਨਕ ਖਪਤ ਹੋਰ ਅਨਾਜਾਂ ਦੀ ਆਵਾਜਾਈ ਅਤੇ ਬਚਣਯੋਗ ਆਵਾਜਾਈ ਅਤੇ ਕੁਝ ਸਾਂਭ ਸੰਭਾਲ ਦੀ ਬਚਤ ਹੋਵੇਗੀ। ਸੂਬਾ ਸਰਕਾਰ ਦੀਆਂ ਏਜੰਸੀਆਂ / ਐਫਸੀਆਈ ਦੁਆਰਾ ਮੋਟੇ ਅਨਾਜ ਦੀ ਖਰੀਦ ਮੌਜੂਦਾ ਦਿਸ਼ਾ-ਨਿਰਦੇਸ਼ਾਂ ਅਨੁਸਾਰ ਕੀਤੀ ਜਾਂਦੀ ਹੈ।
ਘੱਟੋ ਘੱਟ ਸਮਰਥਨ ਮੁੱਲ  ਦੇ ਅਧੀਨ ਕਵਰ ਕੀਤੀ ਗਈ ਮੋਟੇ ਅਨਾਜ ਦੀ ਫਸਲ ਜਵਾਰ , ਜਵਾਰ , ਬਾਜਰਾ, ਮੱਕੀ ਅਤੇ ਜੌਂ ਹਨ। ਬਾਜਰਾ, ਮੱਕੀ ਅਤੇ ਜੌਂ ਮੋਟੇ ਅਨਾਜ ਵਜੋਂ ਜਾਣੇ ਜਾਂਦੇ ਹਨ। ਭਾਰਤ ਵਿੱਚ, ਕੇਐਮਐਸ 2020-21 ਦੌਰਾਨ ਕੁੱਲ 3,04,914 ਕਿਸਾਨਾਂ ਨੂੰ ਲਾਭ ਪਹੁੰਚਾਇਆ ਗਿਆ ਹੈ। ਸਾਲ 2020-21 ਦੌਰਾਨ ਕੁੱਲ 1162886  ਮੋਟੇ ਅਨਾਜ ਦੀ ਖਰੀਦ ਕੀਤੀ ਗਈ ਹੈ।
ਮਿਤੀ 21.03.2014 ਨੂੰ ਮੋਟੇ ਅਨਾਜ ਲਈ ਮੌਜੂਦਾ ਦਿਸ਼ਾ ਨਿਰਦੇਸ਼ ਅਨੁਸਾਰ ਰਾਜ ਸਰਕਾਰ ਨੂੰ ਦਿੱਤੀ ਗਈ ਖਰੀਦ ਦੀ ਮਿਆਦ ਤਿੰਨ ਮਹੀਨਿਆਂ ਤੋਂ ਵੱਧ ਨਹੀਂ ਹੋਣੀ ਚਾਹੀਦੀ ਅਤੇ ਦੂਜੀ ਸ਼ਰਤ ਇਹ ਨਿਰਧਾਰਤ ਕਰਨ ਲਈ ਕਿ ਰਾਜ ਵਿੱਚ ਸਬੰਧਤ ਫਸਲਾਂ ਦੀ ਖਰੀਦ ਦੀ ਮਿਆਦ ਵੀ ਵਾਢੀ ਦੇ ਸਾਧਾਰਣ ਸਮੇਂ ਦੇ ਅੰਤ ਤੋਂ ਇੱਕ ਮਹੀਨੇ ਤੋਂ ਅੱਗੇ ਨਹੀਂ ਹੋਣੀ ਚਾਹੀਦੀ। ਰਾਜਾਂ ਨੂੰ ਜਨਤਕ ਵੰਡ ਪ੍ਰਣਾਲੀ  ਦੁਆਰਾ ਮੋਟੇ ਅਨਾਜ ਦੀ ਖਰੀਦ ਅਤੇ ਵੰਡ ਲਈ ਵੱਧ ਤੋਂ ਵੱਧ 6 ਮਹੀਨਿਆਂ ਦਾ ਸਮਾਂ ਦਿੱਤਾ ਗਿਆ ਹੈ।
ਰੱਖਿਆ ਮੰਤਰਾਲਾ
ਡੀ.ਆਰ.ਡੀ.ਓ.ਨੇ ਮੈਟਰੋ ਰੇਲ ਨੈਟੱਵਰਕ ਵਿੱਚ ਐਡਵਾਂਸਡ ਬਾਇਓ ਡਾਈਜੈਸਟ ਐਮ.ਕੇ-2 ਲਾਗੂ ਕਰਨ ਲਈ ਮਹਾ- ਮੈਟਰੋ ਨਾਲ ਇੱਕ ਸਮਝੌਤੇ ਤੇ ਦਸਤਖਤ ਕੀਤੇ
ਭਾਰਤ ਸਰਕਾਰ ਦੀ ਪ੍ਰਮੁੱਖ ਖੋਜ ਸੰਸਥਾ ਰੱਖਿਆ ਖੋਜ ਅਤੇ ਵਿਕਾਸ ਸੰਸਥਾ  ਅਤੇ ਮਹਾਰਾਸ਼ਟਰ ਮੈਟਰੋ ਰੇਲ ਕਾਰਪੋਰੇਸ਼ਨ  ਨੇ ਭਾਰਤ ਸਰਕਾਰ ਅਤੇ ਮਹਾਰਾਸ਼ਟਰ ਸਰਕਾਰ ਦੇ ਇਕ ਸਾਂਝੇ ਉਦਮ ਕੰਪਨੀ ਰਾਹੀਂ ਵਾਤਾਵਰਣ ਦੀ ਸੁਰੱਖਿਆ ਅਤੇ ਪਾਣੀ ਨੂੰ ਬਚਾਉਣ ਲਈ ਡੀ.ਆਰ.ਡੀ.ਓ. ਦੀਆਂ ਵਾਤਾਵਰਣ ਦੋਸਤਾਨਾ ਬਾਇਓ ਡਾਈਜੈਸਟਰ ਇਕਾਈਆਂ ਨੂੰ ਆਪਣੀਆਂ ਸਹੂਲਤਾਂ ਵਿੱਚ ਸ਼ਾਮਲ ਕਰਨ ਲਈ ਕੰਮ ਕਰ ਰਹੀਆਂ ਹਨ । ਇਸ ਸੰਬੰਧ ਵਿੱਚ 5 ਜਨਵਰੀ 2021 ਨੂੰ ਮਹਾਮੈਟਰੋ ਅਤੇ ਡੀ.ਆਰ.ਡੀ.ਓ ਵਿਚਾਲੇ ਇੱਕ ਸਮਝੌਤਾ ਹੋਇਆ ਜਿਸ ਰਾਹੀਂ ਡੀ.ਆਰ.ਡੀ.ਓ. ਮਨੁੱਖੀ ਗੰਦਗੀ ਦੀ ਸਫਾਈ ਲਈ ਮੈਟਰੋ ਰੇਲ ਨੈਟਵਰਕ ਵਿੱਚ ਆਪਣੀ ਐਡਵਾਂਸਡ ਬਾਇਓ ਡਾਈਜੈਸਟਰ ਐਮ.ਕੇ.-2 ਤਕਨਾਲੋਜੀ ਲਾਗੂ ਕਰਨ ਲਈ ਸਹਾਇਤਾ ਪ੍ਰਦਾਨ ਕਰੇਗਾ ।
ਡਾਕਟਰ ਏ.ਕੇ. ਸਿੰਘ ਪ੍ਰਸਿੱਧ ਵਿਗਿਆਨੀ ਅਤੇ ਡਾਇਰੈਕਟਰ ਜਰਨਲ ਲਾਈਵ ਸਇੰਸਸ ਡੀ.ਆਰ.ਡੀ.ਓ. ਮੁਖ ਦਫਤਰ ਨਵੀ ਦਿੱਲੀ ਅਤੇ ਡਾਕਟਰ ਬਿਰਜੇਸ਼ ਦਿਕਸ਼ਤ, ਮੈਨੇਜਿੰਗ ਡਾਇਰੈਕਟਰ, ਮਹਾਰਾਸ਼ਟਰ ਮੈਟਰੋ ਰੇਲ ਕਾਰਪੋਰੇਸ਼ਨ ਲਿਮਟਿਡ  ਨੇ ਆਪੋ ਆਪਣੀਆਂ ਸੰਸਥਾਵਾਂ ਵਲੋਂ ਸਮਝੋਤਿਆਂ ਦਾ ਅਦਾਨ ਪ੍ਰਦਾਨ ਕੀਤਾ । ਸਮਝੌਤਿਆਂ ਉਪਰ ਦਸਤਖਤ ਡਾਕਟਰ ਡੀ.ਕੇ.ਦੁਬੇ ਡਾਇਰੈਕਟਰ ਡੀ.ਆਰ.ਡੀ.ਈ. ਗਵਾਲੀਅਰ ਅਤੇ ਸ੍ਰੀ ਅਤੁਲ ਗਾਡਗਿਲ, ਡਾਇਰੈਕਟਰ ਮਹਾ ਮੈਟਰੋ ਰੇਲ ਕਾਰਪੋਰੇਸ਼ਨ ਲਿ. ਪੂਨੇ ਨੇ ਕੀਤੇ ।
ਡੀ.ਆਰ.ਡੀ.ਓ. ਡਾਈਜੈਸਟਰ ਇਕ ਘਰੇਲੂ ਹਰੀ ਅਤੇ ਕਫਾਇਤੀ ਤਕਨਾਲੋਜੀ ਹੈ ਜਿਸ ਕੋਲ ਡੀ.ਆਰ.ਡੀ.ਓ. ਲਾਇਸੰਸਾਂ ਦੀ ਵੱਡੀ ਗਿਣਤੀ ਹੈ ।
ਭਾਰਤੀ ਰੇਲਵੇ ਪਹਿਲਾਂ ਹੀ ਆਪਣੇ ਮੁਸਾਫਰ ਕੋਚਾਂ ਵਿਚ 2.40 ਲੱਖ ਬਾਇਓ ਡਾਈਜੈਸਟਰ ਲਗਾ ਚੁੱਕੀ ਹੈ I ਹੁਣ ਮਹਾ ਮੈਟਰੋ ਲਈ ਤਕਨਾਲੋਜੀ ਨੂੰ ਸੁਧਾਰਿਆ ਗਿਆ ਹੈ ਅਤੇ ਪਾਣੀ ਤੇ ਜਗ੍ਹਾਂ ਦੇ ਬਚਾਅ ਲਈ ਸੁਧਾਰ ਕੀਤੇ ਗਏ ਹਨ । ਇਹ ਐਮ.ਕੇ.2 ਬਾਇਓ ਡਾਈਜੇਸਟਰ ਦਾ ਇਕ ਅਨੂਕੂਲਿਤ ਰੂਪ ਹੈ ਜੋ ਡਲ ਝੀਲ ਵਿੱਚ ਘਰ ਕਿਸ਼ਤੀਆਂ ਤੋਂ ਪੈਦਾ ਹੋਈ ਮਨੁਖੀ ਗੰਦਗੀ ਨੂ ਸਮੇਟਣ ਲਈ ਢੁਕਵਾਂ ਹੈ । ਡੀ.ਆਰ.ਡੀ.ਓ ਵਲੋਂ ਇਸ ਨੂੰ ਜੰਮੂ ਕਸ਼ਮੀਰ ਪ੍ਰਸ਼ਾਸ਼ਨ ਨੂੰ ਸਫਲਤਾਪੂਰਵਕ ਪ੍ਰਦਰਸ਼ਤ ਕੀਤਾ ਹੈ । ਜੰਮੂ ਕਸ਼ਮੀਰ ਪ੍ਰਸ਼ਾਸਨ ਨੇ ਝੀਲਾਂ ਅਤੇ ਜਲ ਮਾਰਗ ਵਿਕਾਸ ਅਥਾਰਟੀ  ਨੇ ਡੱਲ ਝੀਲ ਦੇ ਆਸ ਪਾਸ ਦੇ ਵਸਨੀਕਾਂ ਲਈ ਐਮ.ਕੇ.-2 ਬਾਇਓ ਡਾਈਜੈਸਟਰਾਂ ਦੀਆਂ 100 ਇਕਾਈਆਂ ਖਰੀਦਣ ਦੀ ਪ੍ਰਕ੍ਰਿਆ ਸ਼ੁਰੂ ਕੀਤੀ ਹੈ ਤਾਂ ਜੋ ਪਾਣੀ ਦੇ ਪ੍ਰਦੂਸ਼ਣ ਨੂੰ ਘਟਾਇਆ ਜਾ ਸਕੇ । ਸ੍ਰੀਨਗਰ ਵਿੱਚ ਬਾਇਓ ਡਾਈਜੈਸਟਰ ਐਮ.ਕੇ.2 ਦੇ ਲਾਗੂ ਕਰਨ ਦੀ ਨਿਗਰਾਨੀ ਜੰਮੂ ਕਸ਼ਮੀਰ ਦੇ ਹਾਈਕੋਰਟ ਦੁਆਰਾ ਬਣਾਈ ਗਈ ਮਾਹਿਰਾਂ ਦੀ ਕਮੇਟੀ ਕਰ ਰਹੀ ਹੈ ਜਿਸਦੀ ਪ੍ਰਧਾਨਗੀ ਡੀ.ਐਮ.ਆਰੀ.ਸੀ. ਦੇ ਸਾਬਕਾ ਐਮ.ਡੀ. ਡਾਕਟਰ ਈ. ਸ੍ਰੀਧਰਨ ਕਰ ਰਹੇ ਹਨ । ਪੂਰੀ ਤਰ੍ਹਾਂ ਲਾਗੂ ਕਰਨ ਤੋਂ ਬਾਦ ਇਹ ਹਰੀ ਤਕਨਾਲੋਜੀ ਡੱਲ ਝੀਲ ਦੇ ਪ੍ਰਦੂਸ਼ਨ ਨੂੰ ਕਾਫੀ ਘਟਾਏਗੀ , ਇਸ ਤਕਨਾਲੋਜੀ ਨੂੰ ਬਾਇਓ ਡੀਗਰੇਡੇਸ਼ਨ ਕੁਸ਼ਲਤਾ, ਡਿਜਾਈਨ ਸੋਧ ਦੁਆਰਾ ਅਪਗ੍ਰੇਡ ਕੀਤਾ ਗਿਆ ਹੈ । ਨਵਾਂ ਰੀਐਕਟਰ ਜੈਵਿਕ ਪ੍ਰਤੀਕ੍ਰਿਆ ਨਾਲ ਵੱਡੇ ਮਾਰਗ ਦੀ ਲੰਬਾਈ ਲਈ ਤਿਆਰ ਕੀਤਾ ਗਿਆ ਹੈ ਜਿਸ ਨਾਲ ਸਿਸਟਮ ਦੀ ਬਾਇਓ ਡੀਗਰੇਡੇਸ਼ਨ ਕੁਸ਼ਲਤਾ ਵਿਚ ਵਾਧਾ ਹੁੰਦਾ ਹੈ । ਇਹ ਤਕਨਾਲੋਜੀ ਮੁਖ ਤੌਰ ਤੇ ਉਚਾਈ ਵਾਲੇ ਹਿਮਾਲਿਆਂ ਦੇ ਖੇਤਰਾਂ ਵਿਚ ਹਥਿਆਰਬੰਦ ਸੈਨਾਵਾਂ ਲਈ ਤਿਆਰ ਕੀਤੀ ਗਈ ਸੀ । ਇਹਨਾ ਇਲਾਕਿਆਂ ਵਿਚ ਲੇਹ ਲੱਦਾਖ ਤੇ ਸਿਆਚਿਨ ਗਲੇਸ਼ੀਅਰ ਵੀ ਸ਼ਾਮਲ ਹਨ । ਡਾਕਟਰ ਜੀ. ਸਤੀਸ਼ ਰੈਡੀ ਸਕੱਤਰ ਡੀ.ਡੀ.ਆਰ. ਐਂਡ ਡੀ ਅਤੇ ਚੇਅਰਮੈਨ ਡੀ.ਆਰ.ਡੀ.ਓ. ਨੇ ਦੋਨਾਂ ਟੀਮਾਂ ਨੂੰ ਸਫਲਤਾਪੂਰਵਕ ਲਾਗੂ ਕਰਨ ਲਈ ਆਪਣੀਆਂ ਸੁਭ ਇਛਾਵਾਂ ਦਿੱਤੀਆਂ ਅਤੇ ਕਿਹਾ ਹੈ ਕਿ ਡਾਟਾ ਅਤੇ ਫੀਡ ਬੈਕ ਦੀ ਉਪਲਭਧਤਾ ਨਾਲ ਤਕਨਾਲੋਜੀਆਂ ਨੂੰ ਅਪਗ੍ਰੇਡ ਕਰਨ ਦੀ ਜਰੂਰਤ ਹੈ ।
(ਏ.ਬੀ.ਬੀ./ਐਨ.ਏ.ਐਮ.ਪੀ.ਆਈ./ਕੇ.ਏ./ਆਰ.ਏ.ਜੇ.ਆਈ.ਬੀ.
ਰੱਖਿਆ ਮੰਤਰਾਲਾ
ਕੋਸਟ ਗਾਰਡ ਨੇ ਏ ਐੱਲ ਐੱਚ ਐੱਮ ਕੇ—III ਨੂੰ ਸ਼ਾਮਲ ਕਰਕੇ ਆਪਣੀ ਹਵਾਈ ਤਾਕਤ ਨੂੰ ਮਜ਼ਬੂਤ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਆਤਮਨਿਰਭਰ ਭਾਰਤ ਦ੍ਰਿਸ਼ਟੀ ਨਾਲ ਮੇਲ ਖਾਂਦਿਆਂ ਰੱਖਿਆ ਸਕੱਤਰ ਡਾਕਟਰ ਅਜੇ ਕੁਮਾਰ ਨੇ ਅੱਜ ਇੰਡੀਅਨ ਕੋਸਟ ਗਾਰਡ  ਵਿੱਚ ਐਡਵਾਂਸਡ ਲਾਈਟ ਹੈਲੀਕਾਪਟਰਜ਼ ਏ ਐੱਲ ਐੱਚ ਐੱਮ ਕੇ—III ਨੂੰ ਸ਼ਾਮਲ ਕੀਤਾ ਹੈ । ਅੱਤਿ ਆਧੂਨਿਕ ਹੈਲੀਕਾਪਟਰ ਦੇਸ਼ ਵਿੱਚ ਹੀ ਡਿਜ਼ਾਈਨ ਅਤੇ ਤਿਆਰ ਕੀਤੇ ਗਏ ਹਨ । ਇਨ੍ਹਾਂ ਨੂੰ ਹਿੰਦੋਸਤਾਨ ਐਰੋਨੋਟਿਕਸ ਲਿਮਟਡ  ਬੰਗਲੁਰੂ ਨੇ ਡਿਜ਼ਾਇਨ ਕੀਤਾ ਅਤੇ ਬਣਾਇਆ ਹੈ ।
ਡਾਕਟਰ ਅਜੇ ਕੁਮਾਰ ਨੇ ਆਪਣੇ ਸੰਬੋਧਨ ਵਿੱਚ ਆਈ ਸੀ ਜੀ ਅਤੇ ਐੱਚ ਏ ਐੱਲ ਦੀ ਨਿਰੰਤਰਤਾ ਦੀ ਸ਼ਲਾਘਾ ਕਰਦਿਆਂ ਕਿਹਾ ਕਿ ਇਨ੍ਹਾਂ ਹੈਲੀਕਾਪਟਰਾਂ ਨੂੰ ਟੈਸਟਿੰਗ ਸਮੇਂ ਵਿੱਚ ਸ਼ਾਮਲ ਕਰਕੇ “ਮੇਕ ਇਨ ਇੰਡੀਆ” ਦੇ ਸਾਡੇ ਪ੍ਰਧਾਨ ਮੰਤਰੀ ਦੇ ਦ੍ਰਿਸ਼ਟੀਕੋਣ ਨੂੰ ਅੱਗੇ ਵਧਾਇਆ ਹੈ । ਉਨ੍ਹਾਂ ਨੇ ਆਈ ਸੀ ਜੀ ਲਈ ਇਨ੍ਹਾਂ ਅੱਤਿ ਆਧੁਨਿਕ ਹੈਲੀਕਾਪਟਰਾਂ ਨੂੰ ਕੋਸਟ ਗਾਰਡ ਅਪਰੇਸ਼ਨਾਂ ਵਿੱਚ ਸੰਚਾਲਤ ਕਰਨ ਦੀ ਮਹੱਤਤਾ ਨੂੰ ਵੀ ਸਾਹਮਣੇ ਲਿਆਂਦਾ । ਇਸ ਸਮਾਗਮ ਨੂੰ ਕੋਵਿਡ 19 ਪ੍ਰੋਟੋਕੋਲ ਦੇ ਮੱਦੇਨਜ਼ਰ ਅਤੇ ਸਰਕਾਰ ਦੇ “ਡਿਜੀਟਲ ਇੰਡੀਆ” ਦ੍ਰਿਸ਼ਟੀਕੋਣ ਨੂੰ ਉਤਸ਼ਾਹਤ ਕਰਨ ਲਈ ਡਿਜੀਟਲ ਮਾਧਿਅਮ ਰਾਹੀਂ ਬੰਗਲੂਰ ਵਿੱਚ ਕੀਤਾ ਗਿਆ ।
ਏ ਐੱਲ ਐੱਚ ਐੱਮ ਕੇ—III ਸਮੁੰਦਰੀ ਸੰਸਕ੍ਰਣ ਨੂੰ ਆਈ ਸੀ ਜੀ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਐੱਚ ਏ ਐੱਲ ਦੁਆਰਾ 19 ਵਾਧੂ ਉਪਕਰਨਾਂ ਦੇ ਅੰਦਰ ਅੰਦਰ ਅਨੁਕੂਲਣ ਦੇ ਨਾਲ ਤਿਆਰ ਕੀਤਾ ਗਿਆ ਹੈ । ਐੱਚ ਏ ਐੱਲ ਅਗਲੇ ਸਾਲ ਦੇ ਅੱਧ ਤੱਕ ਆਈ ਐੱਲ ਜੀ ਨੂੰ 16 ਏ ਐੱਲ ਐੱਚ ਐੱਮ ਕੇ —III ਸਪਲਾਈ ਕਰੇਗਾ । ਇਹ ਹੈਲੀਕਾਪਟਰ ਸਮੁੰਦਰੀ ਹਵਾ ਤਾਲਮੇਲ ਦੀ ਭਾਲ , ਤਾਲਮੇਲ ਦੀ ਯੋਗਤਾ , ਤੱਟਵਰਤੀ ਸੁਰੱਖਿਆ , ਖੋਜ ਤੇ ਬਚਾਅ ਕਾਰਜਾਂ , ਡਾਕਟਰੀ ਨਿਕਾਸੀ , ਮਾਨਵਤਾਵਾਦੀ ਮਿਸ਼ਨਾਂ , ਪ੍ਰਦੂਸ਼ਣ ਪ੍ਰਤੀਕਿਰਿਆ ਮਿਸ਼ਨਾਂ ਆਦਿ ਲਈ ਤੱਟ ਰੱਖਿਅਕ ਸਮਰੱਥਾ ਵਧਾਉਣ ਵਾਲੇ ਸਮੁੰਦਰੀ ਜਹਾਜ਼ਾਂ ਤੋਂ ਅਰੰਭੇ ਕਾਰਜਾਂ ਦੇ ਸਮਰੱਥ ਹਨ ।
ਤੌਕਤੇ ਅਤੇ ਯਾਸ ਚੱਕਰਵਾਤ ਦੌਰਾਨ ਨਸਿ਼ਆਂ ਅਤੇ ਹਥਿਆਰਾਂ ਦੇ ਕਬਜ਼ੇ ਅਤੇ ਜਾਨਾਂ ਬਚਾਉਣ ਦੇ ਸਫ਼ਲ ਅਪਰੇਸ਼ਨਾਂ ਲਈ ਆਈ ਸੀ ਜੀ ਦੀ ਸ਼ਲਾਘਾ ਕਰਦਿਆਂ ਰੱਖਿਆ ਸਕੱਤਰ ਨੇ ਕਿਹਾ ਕਿ ਸਰਕਾਰ ਵੱਲੋਂ ਆਈ ਸੀ ਯੂ ਨੂੰ ਦਿੱਤੀਆਂ ਗਈਆਂ ਜਿ਼ੰਮੇਵਾਰੀਆਂ ਨੂੰ ਧਿਆਨ ਵਿੱਚ ਰੱਖਦਿਆਂ ਸਮਰੱਥਾ ਅਤੇ ਯੋਗਤਾ ਵਧਾਉਣ ਲਈ ਸੇਵਾ ਲੋੜਾਂ ਨੂੰ ਸਮੇਂ ਸੀਮਾ ਅੰਦਰ ਪੂਰਾ ਕਰਨਾ ਹੋਵੇਗਾ ।
ਹੈਲੀਕਾਪਟਰਾਂ ਨੂੰ ਭਾਰਤੀ ਕੋਸਟ ਗਾਰਡ ਵਿੱਚ ਸ਼ਾਮਲ ਕਰਨ ਤੋਂ ਬਾਅਦ 16 ਏ ਐੱਲ ਐੱਚ ਐੱਮ ਕੇ—III ਨੂੰ 4 ਕੋਸਟ ਗਾਰਡ ਸਕੁਐਡਰਨ 6 — ਭੁਵਨੇਸ਼ਵਰ , ਪੋਰਬੰਦਰ , ਕੋਚੀ ਅਤੇ ਚੇੱਨਈ ਵਿੱਚ ਤਾਇਨਾਤ ਕੀਤਾ ਜਾਵੇਗਾ । ਦੇਸ਼ ਦੇ ਨਾਲ ਲੱਗਦੀਆਂ ਸਾਂਝੀਆਂ ਸਮੁੰਦਰੀ ਸੀਮਾਵਾਂ ਗ਼ੈਰ ਕਾਨੂੰਨੀ ਗਤੀਵਿਧੀਆਂ ਲਈ ਬਹੁਤ ਜਿ਼ਆਦਾ ਸੰਵੇਦਨਸ਼ੀਲ ਹਨ ਅਤੇ ਇਹ ਖੇਤਰ ਅਕਸਰ ਚੱਕਰਵਾਤ ਦੇ ਸਿ਼ਕਾਰ ਹੁੰਦੇ ਹਨ । ਇਹ ਸਕੁਐਡਰਨ ਸਹਿਜ ਨਿਗਰਾਨੀ ਨੂੰ ਯਕੀਨੀ ਬਣਾਵੇਗੀ ਅਤੇ ਸਮੁੰਦਰ ਵਿੱਚ ਪਰੇਸ਼ਾਨੀ ਦਾ ਸਾਹਮਣਾ ਕਰਨ ਵਾਲੇ ਮਛੇਰਿਆਂ ਨੂੰ ਸਹਇਤਾ ਮੁਹੱਈਆ ਕਰੇਗੀ ।
ਕੋਸਟ ਗਾਰਡ ਦੇ ਡਾਇਰੈਕਟਰ ਜਨਰਲ ਸ਼੍ਰੀ ਕੇ ਨਟਰਾਜਨ ਨੇ ਕੋਸਟ ਗਾਰਡਸ ਦੇ ਤਾਜ਼ਾ ਸਮਕਾਲੀ ਸਫ਼ਲ ਕੰਮਾਂ ਲਈ ਕੀਤੇ ਗਏ ਯਤਨਾਂ ਨੂੰ ਸਵੀਕਾਰਦਿਆਂ ਕਿਹਾ ਕਿ ਆਈ ਸੀ ਜੀ ਆਪਣੇ ਕੰਮਾਂ ਨੂੰ ਨਿਭਾਉਣ ਲਈ ਪਹਿਲਾਂ ਵਾਂਗ ਤਿਆਰ ਹੈ ਅਤੇ ਏ ਐੱਲ ਐੱਚ ਐੱਮ ਕੇ—III ਨੂੰ ਸ਼ਾਮਲ ਕਰਨ ਨਾਲ ਸਮੁੰਦਰੀ ਜਹਾਜ਼ਾਂ ਨੂੰ ਚੁੱਕਣ ਦੀ ਸਾਡੀ ਸਮਰੱਥਾ ਵਿੱਚ ਇੱਕ ਨਵੀਂ ਢਾਂਚਾਗਤ ਤਬਦੀਲੀ ਆਵੇਗੀ । ਉਨ੍ਹਾਂ ਨੇ ਇਹ ਵੀ ਸਾਹਮਣੇ ਰੱਖਿਆ ਕਿ ਇਨ੍ਹਾਂ ਹੈਲੀਕਾਪਟਰਾਂ ਨੂੰ ਜਹਾਜ਼ਾਂ ਦੇ ਨਾਲ ਤਾਲਮੇਲ ਕਰਕੇ ਤਾਇਨਾਤ ਕਰਨ ਨਾਲ ਜਿ਼ੰਮੇਵਾਰੀ ਤੇ ਇਸ ਤੋਂ ਬਾਹਰ ਦੇ ਖੇਤਰ ਵਿੱਚ ਸੇਵਾ ਸਮਰੱਥਾਵਾਂ ਨੂੰ ਮਜ਼ਬੂਤ ਕੀਤਾ ਜਾ ਸਕੇਗਾ ।
ਐੱਚ ਏ ਐੱਲ ਦੇ ਚੇਅਰਮੈਨ ਅਤੇ ਮੈਨੇਜਿੰਗ ਡਾਇਰੈਕਟਰ ਸ਼੍ਰੀ ਆਰ ਮਾਧਵਨ ਅਤੇ ਰੱਖਿਆ ਮੰਤਰਾਲੇ ਦੇ ਹੋਰ ਸੀਨੀਅਰ ਅਧਿਕਾਰੀਆਂ ਨੇ ਇਸ ਈਵੈਂਟ ਵਿੱਚ ਸ਼ਮੂਲੀਅਤ ਕੀਤੀ ।
ਗ੍ਰਹਿ ਮੰਤਰਾਲਾ
ਗ੍ਰਹਿ ਮੰਤਰਾਲੇ ਨੇ ਟੂਰਿਸਟ ਵੀਜ਼ੇ 'ਤੇ ਤਬਲੀਗ਼ੀ ਜਮਾਤ ਦੀਆਂ ਗਤੀਵਿਧੀਆਂ ਵਿੱਚ ਸ਼ਾਮਲ 960 ਵਿਦੇਸ਼ੀ ਨੂੰ ਬਲੈਕ ਲਿਸਟ ਕੀਤਾ; ਜ਼ਰੂਰੀ ਕਾਨੂੰਨੀ ਕਾਰਵਾਈ ਹੋਵੇਗੀ
ਕੇਂਦਰੀ ਗ੍ਰਹਿ ਮੰਤਰੀ, ਸ਼੍ਰੀ ਅਮਿਤ ਸ਼ਾਹ ਦੇ ਨਿਰਦੇਸ਼ਾਂ ਅਨੁਸਾਰ, ਗ੍ਰਹਿ ਮੰਤਰਾਲੇ ਨੇ ਟੂਰਿਸਟ ਵੀਜ਼ੇ 'ਤੇ ਤਬਲੀਗ਼ੀ ਜਮਾਤ ਦੀਆਂ ਗਤੀਵਿਧੀਆਂ ਵਿੱਚ ਸ਼ਾਮਲ 960 ਵਿਦੇਸ਼ੀਆਂ ਨੂੰ ਬਲੈਕ ਲਿਸਟ ਕੀਤਾ ਹੈ ਅਤੇ ਨਾਲ ਹੀ ਉਨ੍ਹਾਂ ਦਾ ਭਾਰਤੀ ਵੀਜ਼ਾ ਵੀ ਰੱਦ ਕਰ ਦਿੱਤਾ ਹੈ।
ਗ੍ਰਹਿ ਮੰਤਰਾਲੇ ਨੇ ਤਬਲੀਗ਼ੀ ਜਮਾਤ, ਨਿਜ਼ਾਮੂਦੀਨ ਦੇ ਮਾਮਲੇ ਵਿੱਚ ਦਿੱਲੀ ਪੁਲਿਸ ਅਤੇ ਹੋਰ ਸਬੰਧਿਤ ਰਾਜਾਂ ਦੇ ਪੁਲਿਸ ਦੇ ਡਾਇਰੈਕਟਰ ਜਨਰਲਾਂ ਨੂੰ ਵਿਦੇਸ਼ੀ ਐਕਟ, 1946 ਅਤੇ ਆਪਦਾ ਪ੍ਰਬੰਧਨ ਐਕਟ, 2005 ਦੇ ਪ੍ਰਾਵਧਾਨਾਂ ਦਾ ਉਲੰਘਣ ਕਰਨ ਲਈ 960 ਵਿਦੇਸ਼ੀਆਂ ਖ਼ਿਲਾਫ਼ ਜ਼ਰੂਰੀ ਕਾਨੂੰਨੀ ਕਾਰਵਾਈ ਕਰਨ ਦੇ ਨਿਰਦੇਸ਼ ਦਿੱਤੇ ਹਨ।
ਰਸਾਇਣ ਤੇ ਖਾਦ ਮੰਤਰਾਲਾ
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ ਡਾ. ਮਨਸੁਖ ਮਾਂਡਵੀਆ ਨੇ ਐੱਮਐੱਸਐੱਮਈ ਫਾਰਮਾ ਕੰਪਨੀਆਂ ਦੇ ਪ੍ਰਤੀਨਿਧੀਆਂ ਨਾਲ ਮੁਲਾਕਾਤ ਕੀਤੀ, ਐੱਮਐੱਸਐੱਮਈ ਫਾਰਮਾ ਖੇਤਰ ਵਿੱਚ ਸਵੈ-ਨਿਯਮ ਦੀ ਜ਼ਰੂਰਤ ‘ਤੇ ਜ਼ੋਰ ਦਿੱਤਾ
‘‘ਐੱਮਐੱਸਐੱਮਈ ਫਾਰਮਾ ਕੰਪਨੀਆਂ ਲਈ ਦਵਾਈਆਂ ਦੀ ਗੁਣਵੱਤਾ ਪ੍ਰਤੀ ਸੁਚੇਤ ਰਹਿਣਾ ਅਤੇ ਸਵੈ-ਨਿਯਮ ਦੇ ਜ਼ਰੀਏ ਬਿਨਾ ਦੇਰੀ ਕੀਤੇ ਚੰਗੇ ਨਿਰਮਾਣ ਪ੍ਰਕਿਰਿਆਵਾਂ ਵੱਲ ਵਧਣਾ ਮਹੱਤਵਪੂਰਨ ਹੈ"
ਅਨੁਸੂਚੀ ਐੱਮ ਨੂੰ ਛੇਤੀ ਹੀ ਐੱਮਐੱਸਐੱਮਈ ਫਾਰਮਾ ਕੰਪਨੀਆਂ ਲਈ ਜ਼ਰੂਰੀ ਬਣਾਇਆ ਜਾਵੇਗਾ
‘‘ਭਾਰਤ ਵਿੱਚ ਨਿਰਮਿਤ ਦਵਾਈਆਂ ਦੀ ਗੁਣਵੱਤਾ ਨਾਲ ਕੋਈ ਸਮਝੌਤਾ ਨਹੀਂ ਕੀਤਾ ਜਾਵੇਗਾ’’
ਨਕਲੀ ਦਵਾਈਆਂ ਬਣਾਉਣ ਵਾਲੀਆਂ ਕੰਪਨੀਆਂ ਦੇ ਖ਼ਿਲਾਫ ਸਖ਼ਤ ਕਾਰਵਾਈ ਕੀਤੀ ਜਾਵੇਗੀ –ਡਾ. ਮਨਸੁਖ ਮਾਂਡਵੀਆ
‘‘ਐੱਮਐੱਸਐੱਮਈ ਫਾਰਮਾ ਕੰਪਨੀਆਂ ਲਈ ਦਵਾਈਆਂ ਦੀ ਗੁਣਵੱਤਾ ਪ੍ਰਤੀ ਸੁਚੇਤ ਰਹਿਣਾ ਅਤੇ ਸਵੈ-ਨਿਯਮ ਦੇ ਜ਼ਰੀਏ ਬਿਨਾ ਦੇਰੀ ਕੀਤੇ ਚੰਗੇ ਨਿਰਮਾਣ ਪ੍ਰਕਿਰਿਆਵਾਂ ਵੱਲ ਵਧਣਾ ਮਹੱਤਵਪੂਰਨ ਹੈ" ਇਹ ਗੱਲ ਕੇਂਦਰੀ ਰਸਾਇਣ ਅਤੇ ਖਾਦ ਅਤੇ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਮਨਸੁਖ ਮਾਂਡਵੀਆ ਨੇ ਅੱਜ ਇੱਥੇ ਐੱਮਐੱਸਐੱਮਈ ਖੇਤਰ ਦੀਆਂ ਫਾਰਮਾ ਕੰਪਨੀਆਂ ਦੇ ਪ੍ਰਤੀਨਿਧੀਆਂ ਨਾਲ ਮੁਲਾਕਾਤ ਦੌਰਾਨ ਕਹੀ।
ਐੱਮਐੱਸਐੱਮਈ ਫਾਰਮਾ ਖੇਤਰ ਵਿੱਚ ਸਵੈ ਨਿਯਮ ਦੀ ਜ਼ਰੂਰਤ ‘ਤੇ ਜ਼ੋਰ ਦਿੰਦੇ ਹੋਏ ਸ਼੍ਰੀ ਮਾਂਡਵੀਆ ਨੇ ਭਾਰਤ ਦੇ ਲਈ ‘ਵਿਸ਼ਵ ਦੀ ਫਾਰਮੇਸੀ’ ਦਾ ਦਰਜਾ ਕਾਇਮ ਰੱਖਣ ਦੀ ਦਿਸ਼ਾ ਵਿੱਚ ਇਸ ਦੇ ਮਹੱਤਵ ਨੂੰ ਰੇਖਾਂਕਿਤ ਕੀਤਾ। ਉਨ੍ਹਾਂ ਨੇ ਕਿਹਾ, ‘‘ਫਾਰਮਾਸਿਊਟੀਕਲ ਖੇਤਰ ਵਿੱਚ ਸਾਡੀ ਆਲਮੀ ਸਥਿਤੀ ਸਾਡੇ ਉਤਪਾਦਾਂ ਦੀ ਗੁਣਵੱਤਾ ਦੇ ਜ਼ਰੀਏ ਨਾਲ ਕਾਇਮ ਹੁੰਦੀ ਹੈ। ਮੁੱਲ ਅਤੇ ਗੁਣਵੱਤਾ ਦੀ ਦ੍ਰਿਸ਼ਟੀ ਨਾਲ ਇਸ ਸਥਿਤੀ ਨੂੰ ਮਜ਼ਬੂਤ ਬਣਾਏ ਰੱਖਣਾ ਸੁਨਿਸ਼ਚਿਤ ਕਰਨ ਦੇ ਲਈ ਸਾਨੂੰ ਹਰ ਸੰਭਵ ਕਦਮ ਚੁੱਕਣਾ ਚਾਹੀਦਾ ਹੈ। ਸੋ ਸਵੈਨਿਯਮ ਦੀ ਭੂਮਿਕਾ ਮਹੱਤਵਪੂਰਨ ਹੋ ਜਾਂਦੀ ਹੈ।’’
ਉਦਯੋਗ ਦੇ ਵਿਸ਼ਵਾਸ ਦੇ ਅਧਾਰ ‘ਤੇ ਅੱਜ ਵੱਡਾ ਫੈਸਲ਼ਾ ਲਿਆ ਗਿਆ, ਐੱਮਐੱਸਐੱਮਈ ਫਾਰਮਾ ਸੈਕਟਰ ਦੇ ਲਈ ਅਨੁਸੂਚੀ ਐੱਮ ਨੂੰ ਲੜੀਬੱਧ ਤਰੀਕੇ ਨਾਲ ਜ਼ਰੂਰੀ ਕੀਤਾ ਜਾਵੇਗਾ। ਕੇੰਦਰੀ ਮੰਤਰੀ ਨੇ ਕਿਹਾ, ‘‘ਇਸ ਨਾਲ ਗੁਣਵੱਤਾ ਦੇ ਭਰੋਸੇ ਵਿੱਚ ਮਦਦ ਮਿਲੇਗੀ ਅਤੇ ਅਨੁਪਾਲਨ  ਬੋਝ ਵੀ ਘੱਟ ਹੋਵੇਗਾ।’’
ਡਾ. ਮਨਸੁਖ ਮਾਂਡਵੀਆ ਨੇ ਔਸ਼ਧੀ ਡਰੱਗ ਕੰਟਰੋਲਰ ਜਨਰਲ ਆਵ੍ ਇੰਡੀਆ  ਨੂੰ ਨਕਲੀ ਦਵਾਈਆਂ ਬਣਾਉਣ ਵਾਲੀਆਂ ਸਾਰੀਆਂ ਫਾਰਮਾਸਿਊਟੀਕਲ ਕੰਪਨੀਆਂ ਵਿਰੁੱਧ ਸਖ਼ਤ ਕਾਰਵਾਈ ਕਰਨ ਦੇ ਨਿਰਦੇਸ਼ ਦਿੱਤੇ ਹਨ। ਉਨ੍ਹਾਂ ਨੇ ਜ਼ੋਰ ਦੇ ਕੇ ਕਿਹਾ ਕਿ, "ਭਾਰਤ ਵਿੱਚ ਨਿਰਮਿਤ ਦਵਾਈਆਂ ਦੀ ਗੁਣਵੱਤਾ ਨਾਲ ਕੋਈ ਸਮਝੌਤਾ ਨਹੀਂ ਕੀਤਾ ਜਾਵੇਗਾ।" ਉਨ੍ਹਾਂ ਨੇ ਕਿਹਾ ਕਿ ਸਰਕਾਰ ਗੁਣਵੱਤਾ ਦੀ ਪਾਲਣਾ ਨਾ ਕਰਨ ਵਾਲੇ ਅਤੇ ਨਕਲੀ ਦਵਾਈਆਂ ਬਣਾਉਣ ਵਾਲੇ ਨਿਰਮਾਤਾਵਾਂ ਨੂੰ ਕਦੇ ਵੀ ਬਰਦਾਸ਼ਤ ਨਹੀਂ ਕਰਦੀ। ਉਨ੍ਹਾਂ ਨੇ ਇਸ ਗੱਲ ਨੂੰ ਰੇਖਾਂਕਿਤ ਕੀਤਾ ਕਿ ਫਾਰਮਾਸਿਊਟੀਕਲ ਕੰਪਨੀਆਂ ਦਾ ਨਿਰੀਖਣ ਕਰਨ ਲਈ ਵਿਸ਼ੇਸ਼ ਦਸਤੇ ਬਣਾਏ ਗਏ ਹਨ ਅਤੇ ਸਖ਼ਤ ਕਾਰਵਾਈਆਂ ਕੀਤੀਆਂ ਗਈਆਂ ਹਨ।
ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਫਾਰਮਾ ਉਤਪਾਦਾਂ ਦੀ ਉਤਕ੍ਰਿਸ਼ਟ ਗੁਣਵੱਤਾ ਸੁਨਿਸ਼ਚਿਤ ਕਰਨ ਲਈ, ਰੈਗੂਲੇਟਰੀ ਅਥਾਰਟੀਆਂ ਨੇ ਪਲਾਂਟਾਂ ਦਾ ਜੋਖਮ-ਅਧਾਰਿਤ ਨਿਰੀਖਣ ਅਤੇ ਆਡਿਟ ਸ਼ੁਰੂ ਕਰ ਦਿੱਤੀ ਹੈ। ਉਨ੍ਹਾਂ ਨੇ ਦੱਸਿਆ ਕਿ 137 ਕੰਪਨੀਆਂ ਦਾ ਨਿਰੀਖਣ ਕੀਤਾ ਗਿਆ ਹੈ ਅਤੇ 105 ਕੰਪਨੀਆਂ ਦੇ ਖਿਲਾਫ਼ ਕਾਰਵਾਈ ਕੀਤੀ ਗਈ ਹੈ। 31 ਕੰਪਨੀਆਂ ਦਾ ਉਤਪਾਦਨ ਬੰਦ ਕਰ ਦਿੱਤਾ ਗਿਆ ਹੈ ਅਤੇ 50 ਕੰਪਨੀਆਂ ਦੇ ਵਿਰੁੱਧ ਉਤਪਾਦ/ਸੈਕਸ਼ਨ ਲਾਇਸੈਂਸ ਰੱਦ ਅਤੇ ਮੁਅੱਤਲ ਜਾਰੀ ਕੀਤੇ ਗਏ ਹਨ। ਇਸ ਤੋਂ ਇਲਾਵਾ 73 ਕੰਪਨੀਆਂ ਨੂੰ ਕਾਰਨ ਦੱਸੋ ਨੋਟਿਸ ਜਾਰੀ ਕੀਤੇ ਗਏ ਹਨ ਅਤੇ 21 ਕੰਪਨੀਆਂ ਦੇ ਖਿਲਾਫ਼ ਚਿਤਾਵਨੀ ਪੱਤਰ ਜਾਰੀ ਕੀਤੇ ਗਏ ਹਨ।
ਇਸ ਮੀਟਿੰਗ ਵਿੱਚ ਸੁਸ਼੍ਰੀ ਐੱਸ ਅਪਰਣਾ, ਸਕੱਤਰ , ਡਾ. ਰਾਜੀਵ ਰਘੁਵੰਸ਼ੀ, ਡੀਸੀਜੀਆਈ ਅਤੇ ਵਿਭਾਗ ਦੇ ਸੀਨੀਅਰ ਅਧਿਕਾਰੀਆਂ ਨੇ ਹਿੱਸਾ ਲਿਆ। ਇਸ ਮੌਕੇ ‘ਤੇ ਆਈਡੀਐੱਮਏ ਦੇ ਨੈਸ਼ਨਲ ਪ੍ਰੈਜੀਡੈਂਟ ਡਾ. ਵਿਰੰਚੀ ਸ਼ਾਹ ਅਤੇ ਹੋਰ ਅਧਿਕਾਰੀ ਵੀ ਮੌਜੂਦ ਸਨ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਪ੍ਰਧਾਨ ਮੰਤਰੀ ਨੇ ਆਈਐੱਫਐੱਫਆਈ 53 ਦੇ ਲਈ ਸ਼ੁਭਕਾਮਨਾਵਾਂ ਦਿੱਤੀਆਂ
“ਗੋਆ ਵਿੱਚ ਇਕੱਠੀ ਹੋਣ ਵਾਲੀ ਛੋਟੀ ਜਿਹੀ ਦੁਨੀਆ ਨੂੰ ਆਪਸ ਵਿੱਚ ਗੱਲਬਾਤ ਨਾਲ ਕਲਾ ਦੀ ਦੁਨੀਆ ਨੂੰ ਗਹਿਰਾਈ ਨਾਲ ਸਮਝਣ ਅਤੇ ਨਵੀਆਂ ਚੀਜਾਂ ਸਿੱਖਣ ਦਾ ਅਵਸਰ ਮਿਲੇਗਾ”
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਭਾਰਤ ਦਾ ਅੰਤਰਰਾਸ਼ਟਰੀ ਫਿਲਮ ਮਹੋਤਸਵ, ਆਈਐੱਫਐੱਫਆਈ, ਵਿਭਿੰਨ ਦੇਸ਼ਾਂ ਅਤੇ ਸਮਾਜਾਂ ਦੇ ਪ੍ਰਤੀਨਿਧੀਆਂ ਵਿੱਚ ਸਿਨੇਮਾ ਦੁਆਰਾ ਇੱਕਜੁਟ ਸਫੂਰਤੀ ਦੇ ਨਾਲ ਮਿਲ ਕੇ ਕੰਮ ਕਰਨ ਨਾਲ ਲੋੜੀਂਦਾ ਸਫਲਤਾ ਨੂੰ ਹੁਲਾਰਾ ਦਿੰਦਾ ਹੈ। ਆਈਐੱਫਐੱਫਆਈ ਨੂੰ ਭਾਰਤ ਦਾ ਸਭ ਤੋਂ ਵੱਡਾ ਫਿਲਮ ਮਹੋਤਸਵ ਦੱਸਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਵਿਸ਼ਵਾਸ ਵਿਅਕਤ ਕੀਤਾ ਕਿ “ਗੋਆ ਵਿੱਚ ਇਕੱਠਾ ਹੋਣ ਵਾਲੀ ਇਸ ਛੋਟੀ ਜਿਹੀ ਦੁਨੀਆ ਨੂੰ ਆਪਸ ਵਿੱਚ ਗੱਲਬਾਤ ਨਾਲ ਕਲਾ ਦੀ ਦੁਨੀਆ ਨੂੰ ਗਹਿਰਾਈ ਨਾਲ ਸਮਝਣ ਅਤੇ ਨਵੀਆਂ ਚੀਜਾਂ ਸਿੱਖਣ ਦਾ ਅਵਸਰ ਮਿਲੇਗਾ।”
ਆਪਣੇ ਸੰਦੇਸ਼ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਆਈਐੱਫਐੱਫਆਈ ਅਤੇ ਭਾਰਤੀ ਸਿਨੇਮਾ ਦੇ ਆਲਮੀ ਮੰਚ ‘ਤੇ ਆਪਣੇ ਲਈ ਇੱਕ ਜਗ੍ਹਾ ਬਣਾਈ ਹੈ। “ਵਿਭਿੰਨ ਭਾਰਤੀ ਭਾਸ਼ਾਵਾਂ ਦੀਆਂ ਫਿਲਮਾਂ ਵੱਡੇ ਪੈਮਾਨੇ ‘ਤੇ ਅੰਤਰਰਾਸ਼ਟਰੀ ਦਰਸ਼ਕਾਂ ਤੱਕ ਪਹੁੰਚ ਰਹੀਆਂ ਹਨ ਅਤੇ ਦੁਨੀਆ ਭਰ ਵਿੱਚ ਇਸ ਦੀ ਬਹੁਤ ਜ਼ਿਆਦਾ ਸ਼ਲਾਘਾ ਕੀਤੀ ਜਾ ਰਹੀ ਹੈ।”
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਸਿਨੇਮਾ ਦੀ ਭੂਮਿਕਾ ਵਿਚਾਰ ਪ੍ਰਗਟ ਕਰਨ ਦੇ ਨਾਲ-ਨਾਲ ਸਮਾਜਿਕ ਬਦਲਾਵ ਦਾ ਅਧਿਐਨ ਹੈ। “ਹੁਣ ਇੱਕ ਸਦੀ ਤੋਂ ਵੱਧ ਸਮੇਂ ‘ਚ, ਸਿਨੇਮਾ ਨੇ ਦੁਨੀਆ ਭਰ ਵਿੱਚ ਲੋਕਾਂ ਦੀ ਕਲਪਨਾ ‘ਤੇ ਕਬਜ਼ਾ ਕਰ ਲਿਆ ਹੈ। ਸਿਨੇਮਾ ਸਾਡੇ ਸਮੇਂ ਦੇ ਸਮਾਜਿਕ ਬਦਲਾਵ ਨੂੰ ਦਰਸਾਉਂਦਾ ਹੈ ਅਤੇ ਨਾਲ ਹੀ ਇਸ ਨੂੰ ਆਕਾਰ ਦਿੰਦਾ ਹੈ।”
ਪ੍ਰਧਾਨ ਮੰਤਰੀ ਨੇ ਸਮਾਜਿਕ ਪਰਿਵਰਤਨ ਲਿਆਉਣ ਵਿੱਚ ਫਿਲਮਾਂ ਦੇ ਕਥਾਨਕ ਦੀ ਸ਼ਕਤੀ ਅਤੇ ਭਾਰਤੀ ਭਾਸ਼ਾਵਾਂ ਵਿੱਚ ਕਹਾਣੀ ਕਹਿਣ ਦੇ ਸਮ੍ਰਿੱਧ ਇਤਿਹਾਸ ਤੇ ਕਲਾ ਦੀ ਵੀ ਚਰਚਾ ਕੀਤੀ। “ਫਿਲਮਾਂ ਵਿੱਚ ਰੁਕਾਵਟਾਂ ਨੂੰ ਪਾਰ ਕਰਨ ਅਤੇ ਦਰਸ਼ਕਾਂ ਦੇ ਨਾਲ ਭਾਵਨਾਤਮਕ ਜੁੜਾਅ ਸਥਾਪਿਤ ਕਰਨ ਦੀ ਅਨੂਠੀ ਸਮਰੱਥਾ ਹੁੰਦੀ ਹੈ। ਫਿਲਮਾਂ ਲੋਕਾਂ ਦਾ ਮਨੋਰੰਜਨ ਕਰਦੀਆਂ ਹਨ, ਉਨ੍ਹਾਂ ਨੂੰ ਸਿੱਖਿਅਤ ਕਰਦੀਆਂ ਹਨ ਜਾਂ ਆਪਣੀ ਸ਼ਕਤੀਸ਼ਾਲੀ ਕਹਾਣੀ ਦੇ ਮਾਧਿਅਮ ਨਾਲ ਉਨ੍ਹਾਂ ਨੂੰ ਪ੍ਰੇਰਿਤ ਵੀ ਕਰਦੀਆਂ ਹਨ। ਸਮਾਜਿਕ ਬਦਲਾਵ ਦਾ ਵਾਹਕ ਬਣਨ ਦੀ ਉਨ੍ਹਾਂ ਦੀ ਸਮਰੱਥਾ ਵਾਸਤਵ ਵਿੱਚ ਬੇਮਿਸਾਲ ਹੈ। ਭਾਰਤ ਕਿਸਮਤੇ ਵਾਲੇ ਹਨ ਕਿ ਉਸ ਦੇ ਕੋਲ ਆਧੁਨਿਕ ਦੇ ਨਾਲ ਪਰੰਪਰਾ ਦੀ ਇੱਕ ਸਮ੍ਰਿੱਧ ਅਤੇ ਵਿਵਿਧ ਸੱਭਿਆਚਾਰ ਹੈ। ਗੱਦ, ਕਵਿਤਾ, ਸੰਗੀਤ, ਡਾਂਸ, ਨਾਟਕ, ਡ੍ਰਾਮਾ ਤੋਂ ਲੈ ਕੇ ਸਿਨੇਮਾ ਤੱਕ ਵਿਭਿੰਨ ਭਾਰਤੀ ਭਾਸ਼ਾਵਾਂ ਵਿੱਚ ਇਤਿਹਾਸ ਅਤੇ ਕਥਾਨਕ ਦੱਸਣ ਦੀ ਕਲਾ ਸਾਨੂੰ ਸਾਡੇ ਜੀਵੰਤ ਸਮਾਜਿਕ-ਸੱਭਿਆਚਾਰਕ ਪਰਿਦ੍ਰਿਸ਼ ਦਾ ਜਸ਼ਨ ਮਨਾਉਣ ਵਿੱਚ ਸਮਰੱਥ ਬਣਾਉਂਦੀ ਹੈ।”
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਗੋਆ ਮਹੋਤਸਵ ਦੇ ਲਈ ਇੱਕ ਆਦਰਸ਼ ਸਥਾਨ ਹੈ ਅਤੇ ਇਹ ਫਿਲਮ ਸਮਾਰੋਹ ਵਿੱਚ ਸ਼ਾਮਲ ਹੋਣ ਵਾਲੇ ਪ੍ਰਤੀਨਿਧੀਆਂ ਨੂੰ ਨਵੇਂ ਵਿਚਾਰਾਂ ਦੇ ਨਾਲ ਆਉਣ ਦੇ ਲਈ ਪ੍ਰੇਰਿਤ ਕਰੇਗਾ ਤਾਕਿ ਸਿਨੇਮਾ ਲਗਾਤਾਰ ਵਧਦੇ ਦਰਸ਼ਕਾਂ ਤੱਕ ਪਹੁੰਚ ਸਕੇ। “ਆਪਣੀ ਖੂਬਸੂਰਤ ਪ੍ਰਕ੍ਰਿਤੀ ਅਤੇ ਜੀਵੰਤ ਸੱਭਿਆਚਾਰ ਦੇ ਨਾਲ, ਗੋਆ ਆਈਐੱਫਐੱਫਆਈ ਦੀ ਮੇਜ਼ਬਾਨੀ ਦੇ ਲਈ ਸਹੀ ਪਿਛੋਕੜ ਪ੍ਰਦਾਨ ਕਰਦਾ ਹੈ। ਮੈਨੂੰ ਵਿਸ਼ਵਾਸ ਹੈ ਕਿ ਗੋਆ ਪ੍ਰਤੀਭਾਗੀਆਂ ਦੀ ਰਚਨਾਤਕ ਕਲਪਨਾ ਨੂੰ ਪ੍ਰੋਤਸਾਹਿਤ ਕਰੇਗਾ, ਉਨ੍ਹਾਂ ਨੂੰ ਨਵੇਂ ਵਿਚਾਰਾਂ ਦੇ ਨਾਲ ਆਉਣ ਦੇ ਲਈ ਪ੍ਰੇਰਿਤ ਕਰੇਗਾ ਤਾਕਿ ਸਿਨੇਮਾ ਨੂੰ ਲਗਾਤਾਰ ਵਧਦੇ ਦਰਸ਼ਕਾਂ ਤੱਕ ਆਪਣੀ ਪਹੁੰਚ ਬਣਾਉਣ ਵਿੱਚ ਮਦਦ ਮਿਲ ਸਕੇ।”
ਪ੍ਰਧਾਨ ਮੰਤਰੀ ਨੇ ਆਈਐੱਫਐੱਫਆਈ ਦੇ 53ਵੇਂ ਸੰਸਕਰਣ ਦੀ ਸ਼ਾਨਦਾਰ ਸਫਲਤਾ ਦੀ ਕਾਮਨਾ ਕੀਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀਮਤੀ ਇੰਦਰਾ ਗਾਂਧੀ ਨੂੰ ਉਨ੍ਹਾਂ ਦੀ ਬਰਸੀ 'ਤੇਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀਮਤੀ ਇੰਦਰਾ ਗਾਂਧੀ ਨੂੰ ਉਨ੍ਹਾਂ ਦੀ ਬਰਸੀ 'ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਸਾਡੀ ਸਾਬਕਾ ਪ੍ਰਧਾਨ ਮੰਤਰੀ ਸ਼੍ਰੀਮਤੀ ਇੰਦਰਾ ਗਾਂਧੀ ਜੀ ਨੂੰ ਉਨ੍ਹਾਂ ਦੀ ਬਰਸੀ ‘ਤੇ ਸ਼ਰਧਾਂਜਲੀਆਂ।”
https://twitter.com/narendramodi/status/1322363059667668997
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 145.44 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 1,22,801 ਐਕਟਿਵ ਕੇਸ।
ਐਕਟਿਵ ਕੇਸ ਕੁੱਲ ਕੇਸਾਂ ਦੇ 1% ਤੋਂ ਘੱਟ ਹਨ, ਵਰਤਮਾਨ ਵਿੱਚ 0.35 %
ਠੀਕ ਹੋਣ ਦੀ ਦਰ ਵਰਤਮਾਨ ਵਿੱਚ 98.27%
ਪਿਛਲੇ 24 ਘੰਟਿਆਂ ਦੇ ਦੌਰਾਨ 9,249 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 3,42,84,561 ਮਰੀਜ਼ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 27,553 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 
ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ  ਹੈ।
ਹੁਣ ਤੱਕ ਕੁੱਲ 68.00 ਕਰੋੜ ਟੈਸਟ ਕੀਤੇ ਗਏ।
ਰਾਜਾਂ ਵਿੱਚ ਓਮੀਕ੍ਰੋਨ ਵੈਰੀਐਂਟ ਦੀ ਸਥਿਤੀ
|
|
ਲੜੀ ਨੰ.
|
|
ਰਾਜ
|
|
ਓਮੀਕ੍ਰੋਨ ਕੇਸਾਂ ਦੀ ਸੰਖਿਆ
|
|
ਡਿਸਚਾਰਜਡ/ਰਿਕਵਰਡ/ਮਾਇਗ੍ਰੇਟਡ
|
|
1
|
|
ਮਹਾਰਾਸ਼ਟਰ
|
|
460
|
|
180
|
|
2
|
|
ਦਿੱਲੀ
|
|
351
|
|
57
|
|
3
|
|
ਗੁਜਰਾਤ
|
|
136
|
|
69
|
|
4
|
|
ਤਮਿਲ ਨਾਡੂ
|
|
117
|
|
74
|
|
5
|
|
ਕੇਰਲ
|
|
109
|
|
1
|
|
6
|
|
ਰਾਜਸਥਾਨ
|
|
69
|
|
61
|
|
7
|
|
ਤੇਲੰਗਾਨਾ
|
|
67
|
|
27
|
|
8
|
|
ਕਰਨਾਟਕ
|
|
64
|
|
18
|
|
9
|
|
ਹਰਿਆਣਾ
|
|
63
|
|
40
|
|
10
|
|
ਪੱਛਮ ਬੰਗਾਲ
|
|
20
|
|
4
|
|
11
|
|
ਆਂਧਰ ਪ੍ਰਦੇਸ਼
|
|
17
|
|
3
|
|
12
|
|
ਓਡੀਸ਼ਾ
|
|
14
|
|
1
|
|
13
|
|
ਮੱਧ ਪ੍ਰਦੇਸ਼
|
|
9
|
|
9
|
|
14
|
|
ਉੱਤਰ ਪ੍ਰਦੇਸ਼
|
|
8
|
|
4
|
|
15
|
|
ਉੱਤਰਾਖੰਡ
|
|
8
|
|
4
|
|
16
|
|
ਚੰਡੀਗੜ੍ਹ
|
|
3
|
|
2
|
|
17
|
|
ਜੰਮੂ ਅਤੇ ਕਸ਼ਮੀਰ
|
|
3
|
|
3
|
|
18
|
|
ਅੰਡੇਮਾਨ ਅਤੇ ਨਿਕੋਬਾਰ ਦ੍ਵੀਪ ਸਮੂਹ
|
|
2
|
|
0
|
|
19
|
|
ਗੋਆ
|
|
1
|
|
0
|
|
20
|
|
ਹਿਮਾਚਲ ਪ੍ਰਦੇਸ਼
|
|
1
|
|
1
|
|
21
|
|
ਲੱਦਾਖ
|
|
1
|
|
1
|
|
22
|
|
ਮਣੀਪੁਰ
|
|
1
|
|
0
|
|
23
|
|
ਪੰਜਾਬ
|
|
1
|
|
1
|
|
|
|
ਕੁੱਲ
|
|
1,525
|
|
560
ਸਹਿਕਾਰਤਾ ਮੰਤਰਾਲਾ
ਕੇਂਦਰੀ ਗ੍ਰਹਿ ਅਤੇ ਸਹਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ 8 ਸਤੰਬਰ, 2022 ਨੂੰ ਨਵੀਂ ਦਿੱਲੀ ਵਿੱਚ ਰਾਜ ਸਹਕਾਰਿਤਾ ਮੰਤਰੀਆਂ ਦੇ ਦੋ ਦਿਨਾਂ ਰਾਸ਼ਟਰੀ ਸੰਮੇਲਨ ਦਾ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ‘ਸਹਕਾਰ ਸੇ ਸਮ੍ਰਿੱਧੀ’ ਦੀ ਆਪਣੀ ਪਰਿਕਲਪਨਾ ਦੁਆਰਾ ਸਹਕਾਰਿਤਾ ਨਾਲ ਜੁੜੇ ਲੋਕਾਂ ਦੇ ਜੀਵਨ ਵਿੱਚ ਸਕਾਰਾਤਮਕ ਪਰਿਵਰਤਨ ਲਿਆਉਣ ਦੇ ਲਈ ਪ੍ਰਤੀਬੱਧ ਹਨ
ਕੇਂਦਰੀ ਗ੍ਰਹਿ ਅਤੇ ਸਹਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਦੀ ਕੁਸ਼ਲ ਅਗਵਾਈ ਵਿੱਚ ਮੰਤਰਾਲਾ, ਸਹਕਾਰਿਤਾ ਖੇਤਰ ਦੇ ਵਿਕਾਸ ਨੂੰ ਇੱਕ ਨਵੀਂ ਗਤੀ ਦੇਣ, ਮਜ਼ਬੂਤ ਕਰਨ ਅਤੇ ਇਸ ਨੂੰ ਸਰਬਵਿਆਪੀ ਅਤੇ ਸਰਬਸਮਾਵੇਸ਼ੀ ਵਿਕਾਸ ਦਾ ਮਾਡਲ ਬਣਾਉਣ ਦੇ ਲਈ ਨਿਰੰਤਰ ਕਾਰਜ ਕਰ ਰਿਹਾ ਹੈ
ਦੋ ਦਿਨ ਦਾ ਰਾਸ਼ਟਰੀ ਸੰਮੇਲਨ ਸੰਮੇਲਨ ਪ੍ਰਤੀਭਾਗੀਆਂ ਨੂੰ ਅਨੇਕ ਮਹੱਤਵਪੂਰਨ ਵਿਸ਼ਿਆਂ ’ਤੇ ਚਰਚਾ ਅਤੇ ਤਾਲਮੇਲ ਦੇ ਜ਼ਰੀਏ ਇੱਕ ਲਾਗੂਕਰਨ ਯੋਗ ਨੀਤੀ ਅਤੇ ਯੋਜਨਾ ਢਾਂਚਾ ਤਿਆਰ ਕਰਨ ਦੇ ਲਈ ਇੱਕ ਮੰਚ ਪ੍ਰਦਾਨ ਕਰੇਗਾ
ਕੇਂਦਰੀ ਗ੍ਰਹਿ ਅਤੇ ਸਹਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ 8 ਸਤੰਬਰ, 2022 ਨੂੰ ਨਵੀਂ ਦਿੱਲੀ ਵਿੱਚ ਰਾਜ ਸਹਕਾਰਿਤਾ ਮੰਤਰੀਆਂ ਦੇ ਦੋ ਦਿਨਾਂ ਰਾਸ਼ਟਰੀ ਸੰਮੇਲਨ ਦਾ ਉਦਘਾਟਨ ਕਰਨਗੇ। ਸੰਮੇਲਨ ਵਿੱਚ ਕੇਂਦਰੀ ਸਹਕਾਰਿਤਾ ਰਾਜ ਮੰਤਰੀ ਸ਼੍ਰੀ ਬੀ.ਐੱਲ. ਵਰਮਾ ਅਤੇ ਦੇਸ਼ ਦੇ ਸਾਰੇ 36 ਰਾਜ ਸਰਕਾਰਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਸਹਿਕਾਰਿਤਾ ਮੰਤਰੀ, ਐਡੀਸ਼ਨਲ ਮੁੱਖ ਸਕੱਤਰ, ਪ੍ਰਮੁੱਖ ਸਕੱਤਰ, ਸਹਕਾਰਿਤਾ ਰਜਿਸਟ੍ਰਾਰ ਅਤੇ ਪ੍ਰਤੀਨਿਧੀ ਹਿੱਸਾ ਲੈਣਗੇ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ‘ਸਹਕਾਰ ਸੇ ਸਮ੍ਰਿੱਧੀ’ ਦੀ ਆਪਣੀ ਪਰਿਕਲਪਨਾ ਦੁਆਰਾ ਸਹਕਾਰਿਤਾ ਨਾਲ ਜੁੜੇ ਲੋਕਾਂ ਦੇ ਜੀਵਨ ਵਿੱਚ ਸਕਾਰਾਤਮਕ ਪਰਿਵਰਤਨ ਲਿਆਉਣ ਦੇ ਲਈ ਪ੍ਰਤੀਬੱਧ ਹਨ। ਇਸ ਵਿਜ਼ਨ ਨੂੰ ਸਾਕਾਰ ਕਰਨ ਦੇ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਦੂਰਦਰਸ਼ੀ ਅਗਵਾਈ ਵਿੱਚ, 06 ਜੁਲਾਈ 2021 ਨੂੰ ਸਹਕਾਰਿਤਾ ਮੰਤਰਾਲੇ ਦਾ ਗਠਨ ਕੀਤਾ ਗਿਆ। ਕੇਂਦਰੀ ਗ੍ਰਹਿ ਅਤੇ ਸਹਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸਾਹ ਦੀ ਕੁਸ਼ਲ ਅਗਵਾਈ ਵਿੱਚ ਮੰਤਰਾਲਾ, ਸਹਕਾਰਿਤਾ ਖੇਤਰ ਦੇ ਵਿਕਾਸ ਨੂੰ ਇੱਕ ਨਵੀਂ ਗਤੀ ਦੇਣ, ਮਜ਼ਬੂਤ ਕਰਨ ਅਤੇ ਇਸ ਨੂੰ ਸਰਬਵਿਆਪੀ ਅਤੇ ਸਰਬਸਮਾਵੇਸ਼ੀ ਵਿਕਾਸ ਦਾ ਮਾਡਲ ਬਣਾਉਣ ਦੇ ਲਈ ਨਿਰੰਤਰ ਕਾਰਜ ਕਰ ਰਿਹਾ ਹੈ।
ਰਾਜ ਸਹਕਾਰਿਤਾ ਮੰਤਰੀਆਂ ਦਾ ਦੋ ਦਿਨ ਦਾ ਰਾਸ਼ਟਰੀ ਸੰਮੇਲਨ ਸੰਮੇਲਨ ਪ੍ਰਤੀਭਾਗੀਆਂ ਨੂੰ ਅਨੇਕ ਮਹੱਤਵਪੂਰਨ ਵਿਸ਼ਿਆਂ ’ਤੇ ਚਰਚਾ ਅਤੇ ਤਾਲਮੇਲ ਦੇ ਰਾਹੀਂ ਇੱਕ ਲਾਗੂਕਰਨ ਯੋਗ ਨੀਤੀ ਅਤੇ ਯੋਜਨਾ ਢਾਂਚਾ ਤਿਆਰ ਕਰਨ ਦੇ ਲਈ ਇੱਕ ਮੰਚ ਦਿੱਤਾ ਜਾਵੇਗਾ। ਨਾਲ ਹੀ ਇਸ ਵਿੱਚ ਸਹਕਾਰੀ ਕਮੇਟੀਆਂ ਦੇ ਪੂਰੇ ਜੀਵਨ ਚੱਕਰ ਅਤੇ ਉਨ੍ਹਾਂ ਦੇ ਕਾਰੋਬਾਰ ਅਤੇ ਸੰਚਾਲਨ ਦੇ ਸਭ ਪਹਿਲੂਆਂ ਨੂੰ ਵੀ ਸ਼ਾਮਿਲ ਕੀਤਾ ਜਾਵੇਗਾ। ਸੰਮੇਲਨ ਵਿੱਚ ਇਨ੍ਹਾਂ ਪ੍ਰਮੁੱਖ ਵਿਸ਼ਿਆ ’ਤੇ ਵਿਚਾਰ-ਵਟਾਂਦਰਾ ਹੋਵੇਗਾ:
ਨੀਤੀਗਤ ਮਾਮਲੇ
ਰਾਸ਼ਟਰੀ ਸਹਕਾਰਿਤਾ ਨੀਤੀ
ਰਾਸ਼ਟਰੀ ਸਹਕਾਰਿਤਾ ਡੇਟਾਬੇਸ
2. ਨਵੀਆਂ ਪ੍ਰਸਤਾਵਿਤ ਯੋਜਨਾਵਾਂ
ਹਰ ਪੰਚਾਇਤ ਵਿੱਚ ਪੈਕਸ 
ਖੇਤੀ ਅਧਾਰਿਤ ਅਤੇ ਹੋਰ ਉਤਪਾਦਾਂ ਦਾ ਨਿਰਯਾਤ
ਜੈਵਿਕ ਉਤਪਾਦਾਂ ਨੂੰ ਪ੍ਰੋਤਸਾਹਨ ਅਤੇ ਮਾਰਕੀਟਿੰਗ
ਸਹਕਾਰਿਤਾ ਦਾ ਨਵੇਂ ਖੇਤਰਾਂ ਵਿੱਚ ਵਿਸਤਾਰ
3. ਪੈਕਸ ਅਤੇ ਆਦਰਸ਼ ਕਾਨੂੰਨ/ਉਪ ਕਾਨੂੰਨ  ਨਾਲ ਸਬੰਧਿਤ ਵਿਸ਼ੇ
ਪੈਕਸ ਕੰਪਿਊਟਰੀਕਰਨ
ਅਕ੍ਰਿਰਿਆਸ਼ੀਲ ਪੈਕਸਾਂ ਦੇ ਪੁਨਰਜੀਵੀਕਰਣ ਕਰਨ ਦੀ ਕਾਰਜ ਯੋਜਨਾ
ਪੈਕਸ ਦੇ ਆਦਰਸ਼ ਉਪ ਕਾਨੂੰਨ 
ਸਹਕਾਰੀ ਅਧਿਨਿਯਮਾਂ ਵਿੱਚ ਇੱਕਰੂਪਤਾ ਲਿਆਉਣਾ
4 ਪ੍ਰਾਥਮਿਕ ਸਹਕਾਰੀ ਕਮੇਟੀਆਂ
ਦੀਰਘਕਾਲੀਨ ਵਿੱਤ ਪੋਸ਼ਣ ਨੂੰ ਪ੍ਰਾਥਮਿਕਤਾ
ਦੁੱਧ ਸਹਕਾਰੀ ਕਮੇਟੀਆਂ
ਮੱਛੀ ਪਾਲਣ ਸਹਕਾਰੀ ਕਮੇਟੀਆਂ
ਮੰਤਰੀ ਮੰਡਲ
ਕੈਬਨਿਟ ਨੇ ਬ੍ਰਿਕਸ ਦੇਸ਼ਾਂ ਦੇ ਨਾਲ ਫਿਜ਼ੀਕਲ ਕਲਚਰ ਅਤੇ ਖੇਡਾਂ ਦੇ ਖੇਤਰ ਵਿੱਚ ਸਹਿਯੋਗ ‘ਤੇ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਕੈਬਨਿਟ ਨੂੰ ਬ੍ਰਿਕਸ ਦੇਸ਼ਾਂ ਦੇ ਨਾਲ ਫਿਜ਼ੀਕਲ ਕਲਚਰ ਅਤੇ ਖੇਡਾਂ ਦੇ ਸਬੰਧ ਵਿੱਚ ਦਸਤਖ਼ਤ ਕੀਤੇ ਸਹਿਮਤੀ ਪੱਤਰ ਬਾਰੇ ਜਾਣੂ ਕਰਵਾਇਆ ਗਿਆ।
ਬ੍ਰਿਕਸ ਦੇ ਮੈਂਬਰ ਇਨ੍ਹਾਂ ਪੰਜ ਦੇਸ਼ਾਂ ਦੇ ਨਾਲ ਖੇਡਾਂ ਦੇ ਖੇਤਰ ਵਿੱਚ ਸਹਿਯੋਗ ਨਾਲ ਸਪੋਰਟਸ ਸਾਇੰਸ, ਸਪੋਰਟਸ ਮੈਡੀਸਿਨ, ਕੋਚਿੰਗ ਤਕਨੀਕਾਂ ਆਦਿ ਦੇ ਖੇਤਰ ਵਿੱਚ ਜਾਣਕਾਰੀ ਅਤੇ ਅਨੁਭਵ ਦਾ ਵਿਕਾਸ ਹੋਵੇਗਾ। ਇਸ ਨਾਲ ਨਾ ਸਿਰਫ ਅੰਤਰਰਾਸ਼ਟਰੀ ਟੂਰਨਾਮੈਂਟਾਂ ਵਿੱਚ ਸਾਡੇ ਖਿਡਾਰੀਆਂ ਦੇ ਪ੍ਰਦਰਸ਼ਨ ਵਿੱਚ ਸੁਧਾਰ ਹੋਵੇਗਾ, ਬਲਕਿ ਇਨ੍ਹਾਂ ਦੇਸ਼ਾਂ ਦੇ ਨਾਲ ਸਾਡੇ ਦੁਵੱਲੇ ਸਬੰਧ ਵੀ ਮਜ਼ਬੂਤ ਹੋਣਗੇ।
ਇਨ੍ਹਾਂ ਦੇਸ਼ਾਂ ਦੇ ਨਾਲ ਖੇਡਾਂ ਦੇ ਮਾਮਲੇ ਵਿੱਚ ਸਹਿਯੋਗ ਦਾ ਲਾਭ ਸਾਰੇ ਖਿਡਾਰੀਆਂ ਨੂੰ ਬਰਾਬਰ ਮਿਲੇਗਾ ਅਤੇ ਇਸ ਵਿੱਚ ਜਾਤੀ, ਨਸਲ, ਖੇਤਰ, ਧਰਮ ਅਤੇ ਲਿੰਗ ਦੇ ਅਧਾਰ ਤੇ ਕੋਈ ਭੇਦਭਾਵ ਨਹੀਂ ਹੋਵੇਗਾ।